Fly Fishing για Λαυράκια σε Εκβολές Ποταμών - Fly Fishing Greece\nYou are here: Home :: Θάλασσα :: SWFF :: Fly Fishing για Λαυράκια σε Εκβολές Ποταμών\nWritten by Γιούνης Δημήτριος\nΣε μια χώρα που περικλείεται από θάλασσα, όπως η Ελλάδα, θα ήταν αστείο να αναφερόμαστε μόνο για το FlyFishing στα γλυκά νερά!\nΟι ελληνικές θάλασσες διαθέτουν πολλά ειδή ψαριών που μπορούμε να κυνηγήσουμε σχετικά εύκολα με την τεχνική αυτή!\nΈνα από τα πιο γνωστά και περιζήτητα θαλασσινά είδη είναι το Λαυράκι (dicentrarchus labrax).\nΓνωστό από την αρχαιότητα, κατοικεί σχεδόν σε όλους τους θαλάσσιους βιοτόπους και αποτελεί ένα από τα πιο σημαντικά θηράματα της Μεσογείου. Ψαρεύεται με όλες τις τεχνικές ψαρέματος και είναι ένα από τα πλέον δημοφιλή θηράματα για δυο σημαντικούς λόγους.\nΟ πρώτος λόγος είναι η "εξυπνάδα" που το διακρίνει διότι μπορεί πολύ εύκολα να προσαρμοστεί σε ανθρώπινες κατασκευές που προσφέρουν τροφή και προστασία (όπως π.χ. λιμάνια) αλλά και στην ανθρώπινη παρουσία. Αυτό έχει σαν αποτέλεσμα σε πολλά λιμάνια να βλέπουμε λαυράκια, ακόμα και μεγάλων διαστάσεων, να "βολτάρουν" ανέμελα ανάμεσα στις βάρκες αδιαφορώντας για την ανθρώπινη παρουσία. Φυσικά, ένα λαυράκι που έχει συνηθίσει τον άνθρωπο πολύ δύσκολα θα πιαστεί με οποιοδήποτε δόλωμα, τεχνητό ή ζωντανό.\nΟ δεύτερος λόγος που κάνει αυτό το είδος ψαριού τόσο δημοφιλές είναι το μεγάλο μέγεθος που μπορεί να φτάσει. Το μεγαλύτερο λαυράκι που έχει πιαστεί σε καλάμι είναι τα 10kg (στην Γαλλία σύμφωνα με την IGFA: International Game Fish Association), οι ιχθυολόγοι, παρόλα αυτά, υποστηρίζουν ότι μπορεί να φτάσει μέχρι και τα 15kg βάρος. Σίγουρα δε θα βρούμε εύκολα τόσο μεγάλα μεγέθη αλλά μέχρι 3-4kg είναι πολύ κοινά σε εκβολές ποταμών καθώς και λιμανάκια.\nΔυστυχώς, το μειονέκτημά του είναι η έλλειψη δύναμης σε σχέση με άλλα θαλασσινά είδη. Ψάρια μεγέθους μέχρι 700g μετά από μία αρχική αστραπιαία δύναμη που κρατάει δευτερόλεπτα γρήγορα παραδίνονται και έρχονται στα χέρια μας. Η έλλειψη αυτή ισοσταθμίζεται από την δυσκολία πλανέματος ακόμα και δειγμάτων μικρών διαστάσεων και φυσικά από την ευκολία εύρεσης αντίστοιχων μεγάλων διαστάσεων. Έτσι, ένα λαυράκι 2kg θα προσφέρει μια αξιόλογη μάχη.\nΌπως αναφέρθηκε παραπάνω, τα λαυράκια κατοικούν σχεδόν σε όλους τους θαλάσσιους βιοτόπους και σε όλα τα βάθη χωρίς να έχουν κάποια ιδιαίτερη προτίμηση. Θα τα βρούμε σε πολύ καθαρά νερά όπως για παράδειγμα σε βραχώδες καταγάλανες παραλίες αλλά και σε πολύ βρώμικα νερά όπως πολυσύχναστα λιμάνια όπου η μόλυνση παίζει κυρίαρχο ρόλο.\nH τεχνική του fly-fishing στην θάλασσα έχει κάποιες απαιτήσεις και παρότι θα μπορούσαμε να κυνηγήσουμε το λαυράκι σε όλους τους βιοτόπους που κατοικεί προτιμήσαμε εν τέλει τις εκβολές των ποταμών. Ένα περιβάλλον σαν αυτό μας προσφέρει αρκετά πλεονεκτήματα.\nΤο βασικό πλεονέκτημα ενός τέτοιου βιοτόπου είναι αρχικά οι μικρές αποστάσεις, έπειτα το γεγονός ότι τα ψάρια βρίσκονται κυριολεκτικά δίπλα μας και τέλος, πολλές φορές οι βολές μας δεν ξεπερνάν τα 4 μέτρα.\nΣε αυτό το περιβάλλον έχουμε την ευκαιρία να δοκιμάσουμε σε υφάλμυρα νερά αλλά και σε θαλασσινά, μπορούμε δηλαδή να ψαρέψουμε στο ποτάμι αλλά και στη θάλασσα. Έτσι μας επιτρέπεται και το περπάτημα μέσα στο νερό, καθ’ ότι το βάθος των νερών συνήθως δεν ξεπερνά το ένα μέτρο. Το γεγονός αυτό μας δίνει ακόμα περισσότερες δυνατότητες και μας απαλλάσσει παράλληλα από την στατικότητα που θα αντιμετωπίζαμε σε "αστικούς" βιοτόπους όπως τα λιμάνια.\nΈνα ακόμα πλεονέκτημα των εκβολών προκύπτει από τις απαιτήσεις του ίδιου του τόπου οι οποίες εναρμονίζονται απόλυτα με την τεχνική που χρησιμοποιούμε. Με λίγα λόγια, αναφέρομαι κατά κύριο λόγο στην "ησυχία" η οποία απαιτείται για ένα τέτοιου είδους ψάρεμα. Τα λαυράκια είναι πολύ καχύποπτα οπότε η προσέγγιση μας θα πρέπει να είναι εφάμιλλη αυτής της άγριας πέστροφας. Εδώ θα μας βοηθήσει και η τεχνική του fly-fishing που μας δίνει την δυνατότητα να προσεγγίσουμε το κάθε σημείο με λεπτό χειρισμό και να αποφύγουμε, έτσι, κάθε πιθανό εκφοβισμό του θηράματός μας.\nΕφόσον επιλέξαμε τον βιότοπο που θα ψαρέψουμε μένει να δούμε τί εξοπλισμό θα χρησιμοποιήσουμε. Το καλάμι θα πρέπει να έχει βάρος ορμιάς από 7w (w: weight) μέχρι 9w με ιδανικότερο βάρος το οχτώ (8w) και μήκος 9-9,6 πόδια. Αυτό για δυο λόγους. Πρώτον, γιατί οι μύγες που θα χρησιμοποιήσουμε μπορεί να έχουν αρκετό βάρος οπότε η ορμιά χρειάζεται την ανάλογη δύναμη/βάρος για να τις μεταφέρει και δεύτερον, γιατί είναι πολύ πιθανό να αντιμετωπίσουμε θηράματα μεγάλου βάρους σε περιβάλλον με πολλά σκαλώματα οπότε και θα χρειαστούμε αρκετή δύναμη από το καλάμι για να τα κοντράρουμε.\nΤο μηχανάκι που θα χρειαστούμε θα πρέπει να είναι large arbor (μεγάλης διαμέτρου). Τα φρένα δεν χρειάζεται να μας απασχολήσουν τόσο. Ένα απλό σύστημα φρένων είναι αρκετό να διακόψει το φευγιό του λαυρακιού. Παρόλα αυτά συνίσταται να έχουμε ένα καλό σύστημα φρένων γιατί ψαρεύοντας στη θάλασσα είναι πολύ πιθανό να συναντήσουμε κάποιο άλλο είδος ψαριού με πολύ περισσότερη δύναμη.\nΗ ορμιά που θα προτιμήσουμε θα εξαρτηθεί πολύ από τις ανάγκες του βιοτόπου αλλά και από την μεθοδολογία της "μύγας" που θα χρησιμοποιήσουμε. Καλό θα είναι λοιπόν να έχουμε τρεις ορμιές, μια για κάθε περίπτωση (βυθιζόμενη, επιπλέουσα, ημιβυθιζόμενη) έτσι ώστε να μπορούμε να ψαρέψουμε σε οποιοδήποτε βάθος.\nΤέλος είναι πολύ σημαντικό να είμαστε εξοπλισμένοι με μπότες (waders). Το περιβάλλον που θα αντιμετωπίσουμε είναι λασπώδες και υγρό οπότε οι μπότες θα μας προσφέρουν ευκολία κίνησης αλλά και νέες ευκαιρίες σε μέρη που χωρίς αυτές δεν θα μπορούσαμε να προσεγγίσουμε.\nΌπως έχω αναφέρει σε προηγούμενο άρθρο, στην τεχνική του fly-fishing τα τεχνητά δολώματα, ή αλλιώς μύγες, δεν είναι ποτέ προκαθορισμένα. Αυτό σημαίνει πως ακόμα κι αν ψαρεύουμε το ίδιο θήραμα κάθε περίπτωση (βιότοπος-εποχή) είναι διαφορετική, έτσι και οι μύγες μας θα πρέπει να είναι “εφαρμοσμένες” πάνω σε αυτήν τη λογική. Αυτό μπορεί να πραγματοποιηθεί μόνον μετά από αρκετή παρατήρηση της διατροφής του θηράματός μας την οποία θα πρέπει έπειτα να μεταφέρουμε με την σωστή μεθοδολογία στην μέγγενη δημιουργώντας την κατάλληλη μύγα.\nΗ διατροφή των λαυρακιών περιλαμβάνει ένα μεγάλο εύρος από μικρά ψάρια, καρκινοειδών και γενικότερα ό,τι μπορεί να προσφέρει ένα εύκολο γεύμα ακόμα και αν προέρχεται από την ξηρά. Δεν αποτελεί ποτέ μία σταθερή διατροφή και αλλάζει ανάλογα με το περιβάλλον στο οποίο ζουν αλλά και με την εποχή. Εμείς θα πρέπει, λοιπόν, να παρατηρήσουμε με προσοχή τί είναι αυτό που βρίσκεται σε αφθονία την εποχή που θα κυνηγήσουμε το θήραμά μας και να προσπαθήσουμε να το αντιγράψουμε όσο το δυνατόν καλύτερα.\nΦυσικά δεν θα ξεκινήσουμε από το μηδέν καθώς υπάρχουν αρκετές μιμήσεις μικρών ψαριών και καρκινοειδών από τις οποίες θα αρχίσουμε. Αναφορικά οι σημαντικότερες, όσον αφορά τα μικρά ψαράκια είναι το Leftys Deciever και το Surf Candy και όσον αφορά τα καρκινοειδή έχουμε το Clouser. Προτιμήστε τα γήινα χρώματα και προπαντός μην διστάζετε να πειραματιστείτε!\nΤέλος, να πω ότι καλό να εφαρμόζουμε την τεχνική του catch and release όσο το δυνατό περισσότερο. Τα λαυράκια δεν είναι απεριόριστα και δυστυχώς τελευταίες έρευνες έδειξαν πως ο πληθυσμός τους ανά την Ευρώπη έχει μειωθεί δραματικά. Είναι, λοιπόν, στο χέρι μας να διατηρήσουμε όσο μπορούμε το είδος αυτού του πολύ σημαντικού θηρευτή/θηράματος. Έτσι, αν θέλουμε να κρατήσουμε, κρατάμε μόνο μέσα στα όρια του νόμου (ελάχιστο μήκος τα 25cm και μέγιστο συνολικό βάρος τα 3kg) κοιτώντας πάντα να κρατάμε όσο το δυνατό λιγότερα ψάρια.\nΑλλά δεν πρέπει να επαναπαυόμαστε μόνο εκεί. Τί σημαίνει αυτό; Καταγγέλλουμε οποιαδήποτε παρανομία παρατηρήσουμε στα μέρη που ψαρεύουμε στους αντίστοιχους φορείς (λιμενικό, αστυνομία). Σημαντικό επίσης να διατηρούμε όσο γίνεται καθαρότερα τα μέρη που επισκεπτόμαστε μαζεύοντας σκουπίδια, είτε δικά μας είτε ξένα!!\nΌπως καταλαβαίνεται το κυνήγι του θαλασσινού «λύκου» με μύγα, είναι πολλά υποσχόμενο και μπορεί να μας χαρίσει πολλές συγκινήσεις. Πιθανότατα στην αρχή να μας δυσκολέψει, αλλά στην πορεία με λίγο επιμονή και παρατήρηση θα φτάσουμε στο σημείο να έχουμε συχνά επιτυχίες.\nΕν τέλει το λαυράκι ίσως είναι το κλειδί για να γίνει γνωστή και στην Ελλάδα αυτή η απολαυστική και εθιστική τεχνική ψαρέματος που δίκαια έχει κατακτήσει όλο τον κόσμο.\nΤου Γιούνη Δημήτριου


Πεζοπορία και Διαδρομές στη Σκόπελο | Skopelos Experience\nΠεζοπορία και Διαδρομές στη Σκόπελο\nskopelos experience 22 Απριλίου 2021\nΈνα από τα πιο ιδιαίτερα νησιά του Αιγαίου, με υπέροχα φυσικά τοπία και γραφικά μονοπάτια είναι η Σκόπελος. Καταπράσινη, σε γαλάζιο φόντο εντυπωσιάζει με τον πλούτο της φύσης της και τα πυκνά δάση που καλύπτουν σχεδόν το 80% της επιφάνειά της. Δίκαια χαρακτηρίζεται ως το πιο πράσινο νησί της Ελλάδας. Ο επισκέπτης πέρα από τις χαλαρές στιγμές που μπορεί να απολαύσει στις παραλίες της Σκοπέλου, έχει τη δυνατότητα να περπατήσει πολύ όμορφες διαδρομές στην εξοχή και να θαυμάσει τη μοναδική βιοποικιλότητα που υπάρχει στο νησί.\nΗ Σκόπελος διαθέτει ένα οργανωμένο και λειτουργικό δίκτυο παλαιών μονοπατιών. Τα τελευταία χρόνια έχουν γίνει περισσότερο επισκέψιμα και λειτουργικά, με την βοήθεια του δήμου και των πεζοπορικών ομάδων. Οι περισσότερες περιπατητικές διαδρομές στη Σκόπελο διαθέτουν σήμανση, κιόσκια και διαφορετικά μήκη καλύπτοντας πεζοπορίες δεκάδων χιλιομέτρων. Διασχίζουν ένα μεγάλο μέρος του νησιού και συνδέουν παλαιά χωριά, μεσαιωνικά μοναστήρια, φυσικές γωνιές, εκκλησάκια, αγροτικά τοπία, πυκνά δάση και δαντελωτή ακτογραμμή προστατευμένης περιοχής του δικτύου NATURA 2000.\nΣκόπελος – Πεζοπορία | skopeloshotels.eu\nΣκόπελος – Πεζοπορικές Διαδρομές\nΓλώσσα-Λουτράκι: Μπορείτε να κατηφορίσετε το λιθόστρωτο μονοπάτι που χρησιμοποιούσαν παλιά οι κάτοικοι για να φτάσουν στο λιμάνι, το Λουτράκι. Η διαδρομή αυτή είναι περίπου 2,5χλμ.\nΣκόπελος-Στάφυλος-Βελανιό: Απλή και ενδιαφέρουσα διαδρομή. Ο καλύτερος τρόπος να τελειώσεις τη πεζοπορία είναι μια βουτιά ακολουθώντας τη διαδρομή που ξεκινά από την Σκόπελο και καταλήγει σε 2 πολύ όμορφες παραλίες (5χλμ περίπου).\nΣκόπελος- όρος Δέλφη: Μια διαδρομή που προσεγγίζει την ψηλότερη κορυφή του νησιού. (3χλμ περίπου).\nΓλώσσα-παραλία Κεραμωτού: Ένα μονοπάτι που ακολουθεί τη ροή ενός μικρού ποταμού στην ρεματιά του Κεραμωτού, διασχίζοντας το δάσος. (4,5χλμ περίπου).\nΓια την περισσότερη διευκόλυνση, οι πιο δημοφιλείς διαδρομές για πεζοπορία στη Σκόπελο έχουν ονομαστεί με Τ1,Τ2,Τ3,Τ4 και Τ5.\nΤ1 Διαδρομή Χώρα Σκοπέλου – Κορυφή όρος Παλούκι και Μοναστήρια.\nΤ2 Διαδρομή Βάτος (από βουνό Παλούκι) προς Ιερά Μονή Ταξιαρχών και Αγίας Άννας.\nΤ3 Σκόπελος – Άγιος Κωνσταντίνος – Πηγή Τζελαλί.\nΤ4 Παλαιό Κλήμα – Λουτράκι.\nΣκόπελος – Μονοπάτια και Πεζοπορία | skopeloshotels.eu\nΠλεονεκτήματα για τους φιλοξενούμενους της “Spyrou Skopelos Experience”\nΗ “Spyrou Skopelos Experience” συνεργάζεται με τη “Skopelos Trails” για να παρέχει στους φιλοξενούμενους των ξενοδοχείων της οργανωμένες περιπατητικές εκδρομές σε μονοπάτια στη Σκόπελο. Οι εκδρομές διοργανώνονται από τη “Skopelos Trails” και περιλαμβάνουν ξενάγηση και καθοδήγηση μέσα από ένα οργανωμένο και χαρτογραφημένο σύστημα μονοπατιών αρκετών χιλιομέτρων, που ο ίδιος οργανισμός φροντίζει ώστε να είναι πάντα λειτουργικά, προσβάσιμα και καθαρά.\nΟι φιλοξενούμενοι στα ξενοδοχειακά καταλύματα της “Spyrou Skopelos Experience” επωφελούνται με προνομιακές τιμές συμμετοχής στις οργανωμένες πεζοπορικές εξορμήσεις της “Skopelos Trails”. Η τελική τιμή συμμετοχής για τη βασική διαδρομή “coast to coast” από τη Χώρα Σκοπέλου στον Πάνορμο διαμορφώνεται στην ειδική τιμή €23,00 ανά άτομο. Η διάρκεια της πεζοπορίας είναι από τις πρωινές ώρες έως το απόγευμα. Ελάχιστος αριθμός συμμετεχόντων είναι τα τέσσερα (4) άτομα.\nH συνεργασία μας με τη “Skopelos Trails” προσφέρει στους φιλοξενούμενούς μας τα εξής πλεονεκτήματα:\nΟργανωμένες εξορμήσεις πεζοπορίαςσε συνεργασία με έμπειρους οδηγούς.\nΕιδικές Τιμέςανά άτομο για συμμετοχή στις εκδρομές.\nΔωρεάν τηλεσκοπικά μπατόν πεζοπορίαςμε αντικραδασμικά αμορτισέρ από τα ξενοδοχεία μας.


Τελευταία ενημέρωση: 17/10/21 23:18\nΜεταξύ άλλων τη δυνατότητα πληρωμής των λογαριασμών ρεύματος σε δόσεις και τον διπλασιασμό του Κοινωνικού Εισοδήματος Αλληλεγγύης. Νωρίτερα θα καταβληθεί το επίδομα θέρμανσης. Εξετάζεται η κατάργηση της εισφοράς αλληλεγγύης πριν το 2023, αλλά και η περαιτέρω μείωση της προκαταβολής φόρου.\nΣε επίκαιρη ερώτηση για την πανδημία, αναμένεται να απαντήσει στις 10 αύριο το πρωί, ο πρωθυπουργός, Κυριάκος Μητσοτάκης. Την ερώτηση κατέθεσε στη Βουλή, ο αρχηγός της αξιωματικής αντιπολίτευσης, Αλέξης Τσίπρας.\nΑπό τις εννέα το πρωί αύριο, Κινητές Μονάδες του ΕΟΔΥ θα πραγματοποιούν δωρεάν rapid test σε 164 σημεία σε όλη την επικράτεια. Αναλυτικά στην ιστοσελίδα μας www.athina984.gr.\n1712 νέα κρούσματα κορωνοϊου ανακοίνωσε ο ΕΟΔΥ. Από αυτά 332 στην Αττική και 265 στη Θεσσαλονίκη. 27 ακόμη άνθρωποι έχασαν τη ζωή τους. 314 ασθενείς covid – στην συντριπτική πλειοψηφία τους ανεμβολίαστοι – νοσηλεύονται διασωληνωμένοι.\nΕντός του Νοεμβρίου θα δοθεί προκαταβολή 14.000ων ευρώ στους σεισμόπληκτους ιδιοκτήτες των οποίων οι ιδιοκτησίες χαρακτηρίστηκαν «κόκκινες» και θα κατεδαφιστούν είπε από το Δαμάσι Τυρνάβου, ο υφυπουργός παρά τω πρωθυπουργώ, Χρήστος Τριαντόπουλος.\nΠολυεπίπεδη διπλωματική κινητικότητα της Αθήνας. Αύριο ο Νίκος Δένδιας συμμετέχει στο Συμβούλιο Εξωτερικών Υποθέσεων της Ευρωπαϊκής Ένωσης, ενώ θα παρακαθήσει σε πρωινό γεύμα εργασίας με την Λίβυα ομόλογό του, Νάιλα Αλ Μανγκούς. Την Τρίτη, συγκαλείται στην Αθήνα η τριμερής Ελλάδας – Κύπρου – Αιγύπτου. Την Πέμπτη, ο Υπουργός Εξωτερικών θα λάβει μέρος στη διεθνή διάσκεψη για τη Λιβύη.\nΕντοπίστηκαν και είναι καλά στην υγεία τους οι δύο Βρετανοί τουρίστες που είχαν ζητήσει βοήθεια μέσω του 112, όταν έχασαν τον προσανατολισμό τους, στα ορεινά μονοπάτια πάνω από τα Καμένα Βούρλα.\nΣτον εισαγγελέα αναμένεται να οδηγηθούν τρεις νεαροί φοιτητές από το Θιβέτ και το Χονγκ Κονγκ, οι οποίοι επιχείρησαν να αναρτήσουν μεγάλων διαστάσεων πανό, στον ιερό βράχο της Ακρόπολης, με συνθήματα κατά των χειμερινών Ολυμπιακών Αγώνων του Πεκίνου. Σε βάρος τους έχει σχηματιστεί ποινική δικογραφία αυτόφωρης διαδικασίας.\nΤζακ ποτ σημειώθηκε στη σημερινή κλήρωση του τζόκερ με αριθμούς:9,13, 34, 35, 37 και τζόκερ το 17.\nΑΕΚ – Ατρόμητος: 3-0 και ΠΑΣ Γιάννενα – Ολυμπιακός: 1-2\nΝεφώσεις παροδικά αυξημένες αύριο στην Αττική, Πρόσκαιρες, τοπικές βροχές έως το απόγευμα. Θερμοκρασία από 14 έως 22 βαθμούς Κελσίου. 17,7 βαθμοί, αυτή την ώρα, στην Τεχνόπολη, εδώ στο Γκάζι.


Ιωακείμ - Ygeiaonline.gr\nΤρίτη, 28 Φεβρουαρίου 2012 06:13\nΙωακείμ. Όνομα βιβλικών προσώπων.\n1. Δέκατος όγδοος βασιλιάς του Ιούδα (αρχές 7ου αι. π.Χ.). Γιος του Ιωσία, ανέβηκε στον θρόνο μετά από αίτημα του φαραώ της Αιγύπτου Νεχώ και διαδέχθηκε τον αδελφό του, Ιωάχαζ, ο οποίος βασίλεψε μόνο τρεις μήνες. Όταν ανέβηκε στον θρόνο, άλλαξε το αρχικό του όνομα (Ελιακίμ) σε Ι. Το διάστημα της βασιλείας του υποχρεώθηκε να πληρώνει στον φαραώ μεγάλο χρηματικό ποσό ως φόρο υποτέλειας. Λίγο αργότερα, μετά την ήττα των Αιγυπτίων στη μάχη του Καρκέμις, έγινε φόρου υποτελής στους Βαβυλώνιους. Πέθανε στην Ιερουσαλήμ κατά τη διάρκεια της πολιορκίας της πόλης από τον Ναβουχοδονόσορα.\n2. Δέκατος ένατος βασιλιάς του Ιούδα (τέλη 6ου αι. π.Χ.). Παραδόθηκε με τη θέλησή του στον Ναβουχοδονόσορα, ο οποίος πολιορκούσε την Ιερουσαλήμ (εκείνη την εποχή έγινε και η πρώτη βαβυλώνια αιχμαλωσία των Εβραίων). Ο Ι. έζησε 37 χρόνια αιχμαλωσίας έως την απελευθέρωσή του από τον Μαρδοχαίο.\n3. Ο σύζυγος της αγίας Άννας και πατέρας της Παρθένου Μαρίας. Το όνομά του δεν μνημονεύεται στα κανονικά βιβλία της Καινής Διαθήκης. Στο λεγόμενο απόκρυφο πρωτευαγγέλιο του Ιακώβου αναφέρεται ότι ο Ι. ήταν πλούσιος βοσκός, που παντρεύτηκε την Άννα και απέκτησε μαζί της τη Μαριάμ. Η μνήμη των συζύγων τιμάται από την Ανατ. Ορθόδοξη Εκκλησία στις 9 Σεπτεμβρίου.\nMore in this category: « Ιωάδ Ιωακείμ »


Χάνουμε την ζωή που δεν ζήσαμε και ζούμε την εικονική πραγματικότητα που διαλέξαμε\nΑπό το apenantioxthi.com / 02.21\nΜου κάνει εντύπωση πως στα λόγια όλοι μας παραπονιόμαστε, όλοι μας μιλάμε για την κατάντια των ανθρωπίνων σχέσεων, για την ψευτιά, για την προδοσία, την έλλειψη επικοινωνίας.\nΌλοι μας, μικροί μεγάλοι διαμαρτυρόμαστε ότι δεν μπορούμε να επικοινωνήσουμε μεταξύ μας. Ότι τα ζευγάρια δεν μιλούν. Και σκέφτομαι μπορεί μια κρύα οθόνη του κινητού ή του υπολογιστή να αγγίξει την επικοινωνία των ματιών που θα κοιταχτούν; Δυο χείλη που θα ανταλλάξουν λέξεις; Ή ακόμα περισσότερο δυο χέρια που θα αγγίξουν το σώμα, όπως οι λέξεις που θα αγγίξουν την ψυχή. Αυτό το πάντρεμα ψυχική και σωματικής επαφής μπορεί να το αναπληρώσει μια κρύα οθόνη;\nΌλοι εξυμνούμε την αγάπη και ανησυχούμε για την συνεχώς αυξανόμενη μοναξιά, τον εκούσιο εγκλωβισμό μας στο κλουβί του εγωισμού και της καλοπέρασης μας και την πορεία των διαπροσωπικών επαφών μας.\nΌλοι στα λόγια τα λέμε, αρκεί κανείς να ρίξει μια ματιά στα κοινωνικά δίκτυα, στις ιστοσελίδες για το τι γράφονται. Οι περισσότεροι πιστεύουν ότι είναι σε θέση να ερμηνεύουν εξ αποστάσεως όλο τον κόσμο. Νομίζουμε ότι καταλαβαίνουμε πως νοιώθει ένας άνθρωπος από ένα τραγούδι που θα ανεβάσει, από ένα κείμενο που θα γράψει ή από ένα ποστ και βγάζουμε το συμπέρασμα για τον χαρακτήρα αυτού του ανθρώπου και για την ψυχική κατάσταση που μπορεί να βρίσκεται εκείνη την στιγμή. Βγάζουμε το συμπέρασμά μας, για τον χαρακτήρα “μας κάνει, δεν μας κάνει”. Με τον εύκολο τρόπο διαγράφουμε ανθρώπους χωρίς καν να τους έχουμε συναντήσει, γνωρίσει δηλαδή, χωρίς να έχουμε αναλώσει “δυο ώρες” να τον δούμε από κοντά.\nΓια να καταλάβουμε αν αυτή η υποτιθέμενη χημεία θα ισχύσει στην γνωριμία, χωρίς να μπαίνουμε στον κόπο να δούμε την αύρα του άλλου. Το τρόπο που μιλά, που κοιτά, την γλώσσα του σώματος. Το θεωρούμε χάσιμο χρόνου.\nΕντέλει χάνουμε την ζωή που δεν ζήσαμε και ζούμε στην εικονική πραγματικότητα που διαλέξαμε. Στην πράξη τι κάνουμε;\nΣτην ουσία καθρέπτες μας συναντάμε, για να θεραπεύσουμε κομμάτια μας, συναντάμε κομμάτια μας… ότι δεν μας αρέσει και τι αρνητικό παρατηρούμε στους άλλους στην ουσία είναι Δικά μας αθεράπευτα κομμάτια. Αποδοχή και αγάπη θέλει, συγχώρεση. Εμάς συγχωρούμε κατ’ ουσία.\nΑντιλαμβάνομαι ότι αντιμετωπίζουμε την καθημερινότητα λες και θα ζήσουμε μόνο για μια στιγμή, διότι δεν έχουμε κατανοήσει ότι η προσπάθεια και συνάμα η ισορροπία μας βρίσκεται στα ποθητά όνειρα. Έτσι λοιπόν ξεχνάμε τι δουλειά πρέπει να κάνουμε με εμάς, για το τι θα αφήσουμε πίσω μας και να ζήσουμε εν τελεί την ζωή που μας δόθηκε.\nΟι άνθρωποι ξεχνούν ότι είναι άνθρωποι και γίνονται όργανα της άρρωστης φύσης τους, του μεγάλο ΕΓΩ τους, της φιλαρέσκειά τους. Μένουν να ζουν στα όνειρα έχοντας κάνει τον εαυτό τους να πιστέψει ότι δεν θα τα ζήσει ποτέ. Έτσι βυθίζονται στην κατάθλιψη και στην μοναξιά που την βαπτίζουν ανεξαρτησία και ελευθερία.\nΧρονογραφήματα - Η ζωή σε λέξεις


Φθιώτιδα: Μείγμα αερίων αναδύεται μετά από σεισμικές δονήσεις - KefaloniaToday.com\nΕΙΣΤΕ ΕΔΩ: Home / Επικαιροτητα / Περιβαλλον / Φθιωτιδα: Μειγμα αεριων αναδυεται μετα απο σεισμικες δονησεις\nΦθιώτιδα: Μείγμα αερίων αναδύεται μετά από σεισμικές δονήσεις\n2 Φεβρουαρίου, 2014 8:10 μμ\nΤην προσοχή των επιστημόνων έχει τραβήξει ένα ιδιαίτερα ενδιαφέρον φαινόμενο το οποίο λαμβάνει χώρα στο Ρεγγίνι Φθιώτιδας, κάθε φόρα που χτυπά ο εγκέλαδος.\nΌπως ανέφεραν κάτοικοι της περιοχής στο zougla.gr, όταν σημειώνεται κάποια σεισμική δόνηση, παρατηρείται ένα πέπλο ομίχλης που συνοδεύεται από έντονη δυσοσμία και σκεπάζει τα πάντα στο διάβα του.\n«Από τον Αύγουστο μας ταλαιπωρούν σεισμοί. Χτες, μετά από μια σεισμική δόνηση μεγέθους 4,6 βαθμών της κλίμακας Ρίχτερ, παρατηρήσαμε ότι από τη μια στιγμή στην άλλη, σηκώθηκε σύννεφο ομίχλης. Συγκεκριμένα, παρατηρήσαμε ότι από ένα σημείο αναδύονταν πίδακας σκόνης» εξηγεί ο πρόεδρος της κοινότητας Ρεγγινίου, κ. Μπαρέτσος.\n«Πρόκειται για φυσικό φαινόμενο»\nΤο zougla.gr επικοινώνησε με τον Κύριο Ερευνητή Σεισμολογίας του Γεωδυναμικού Ινστιτούτου, Δρ. Γεράσιμο Χουλιάρα, ο οποίος, αναφερόμενος στο φαινόμενο, σημείωσε ότι αυτό προκαλείται από το γεγονός ότι η ευρύτερη περιοχή βρίσκεται πάνω σε γεωθερμικό πεδίο.\nΥπάρχουν οι γεωθερμικές πηγές του Καλλίδρομου που είναι πάνω στο ρήγμα και ενεργοποιούνται με την κάθε μία σεισμική δραστηριότητα. Είναι ένα φαινόμενο που σχετίζεται με τον σεισμό και ουσιαστικά πρόκειται για ένα μείγμα αερίων, μεταξύ αυτών και θειάφι» ανέφερε χαρακτηριστικά.\nFiled Under: Περιβαλλον Tagged With: αερια, μιγμα, σεισμος, Φθιωτιδα


Σλαφτσάκης: «Η νίκη δίνει ηρεμία, αισιοδοξία και ψυχολογία» - PRESSARIS\nΣλαφτσάκης: «Η νίκη δίνει ηρεμία, αισιοδοξία και ψυχολογία»\nΟ Διαμαντής Σλαφτσάκης ήταν από τους πρωταγωνιστές του Άρη με όσα έκανε στο δεύτερο ημίχρονο και κυρίως στην τέταρτη περίοδο και αναφέρθηκε στην σημασία που έχει αυτή η νίκη.\nΟ Έλληνας φόργουορντ τόνισε: “Είναι μια πολύ σημαντική νίκη. Θεωρώ ότι και λόγω συνθηκών μετά από τόσες αναβολές ήταν δύσκολο το παιχνίδι. Το κλειδί ήταν η άμυνά μας στο τέταρτο δεκάλεπτο, δεχθήκαμε 9 πόντους. Πρέπει να κοιτάξουμε τα κενά διαστήματα, γιατί εκεί που κερδίζαμε με 11 και 9 πόντους, βρεθήκαμε να χάνουμε. Πρέπει να δουλέψουμε σκληρά και να προσπαθήσουμε ακόμα περισσότερο”.\nΡωτήθηκε αν θεωρεί θετικό ή αρνητικό το γεγονός ότι το παιχνίδι το γύρισε και το κέρδισε η πεντάδα με παίκτες που ήρθαν από τον πάγκο και απάντησε: “Δεν έχουμε πιάσει ακόμα το πικ της ετοιμότητάς μας. Έχουμε περιθώρια βελτίωσης. Η πεντάδα αυτή ταίριαζε στο ματς, έδωσε ενέργεια και μετά από συνεχόμενες καλές άμυνες, το πιστέψαμε και γι’ αυτό ο κόουτς κράτησε αυτό το σχήμα για μεγάλο χρονικό διάστημα…”.\nΓια τη σημασία της νίκης είπε: “Δίνει ηρεμία και μεγαλύτερη αισιοδοξία και μια ψυχολογία για να πιστέψουμε στους εαυτούς μας και να σταματήσουμε τη γκρίνια. Η ομάδα χρειάζεται ηρεμία και χρόνο για να δουλέψει”.\nΓια το εντυπωσιακό τρίποντό του στη λήξη της τρίτης περιόδου σχολίασε: “Δεν έχω ξαναβάλει τέτοιο καλάθι, εκεί το πιστέψαμε ότι μπορούμε να κερδίσουμε! Χρειάζονται αυτά τα σουτ”.\nΣΧΕΤΙΚΑΆρης, Ηρακλής, Σλαφτσάκης\nΚαμπερίδης: “Τα παιδιά έδωσαν την ψυχή τους, φέρνει ηρεμία και αυτοπεποίθηση αυτή η νίκη”\nΝτεΚόζι: «Είμαι περήφανος για την ομάδα, ξέσπασα και θέλω να γίνω ακόμα πιο επιθετικός»


> VoIP Τηλεφωνία>Τηλεφωνικές συσκευές>Τηλεφωνικές συσκευές Voip>Snom D375 Enterprise - IP Τηλεφωνική συσκευή\nΜε μεγάλο 4.3” έγχρωμο TFT display,...\nSnom D375 Enterprise - IP Τηλεφωνική συσκευή\nΜε μεγάλο 4.3” έγχρωμο TFT display, 12 προγραμματιζόμενα, 2 χρωμάτων, πλήκτρα για speed dial, extension, ή presence. Υποστηρίζει 2 Gigabit Ethernet\nΜε μεγάλο 4.3” έγχρωμο TFT display, η Snom D375 προσφέρει μια βελτιωμένη παρουσίαση των call lists, address books και του menu. 12 προγραμματιζόμενα 2 χρωμάτων πλήκτρα για speed dial, extension, ή presence. Υποστηρίζει 2 Gigabit Ethernet ports για σύνδεση στο δίκτυο. Ενσωματωμένο Bluetooth Bluetooth και 1 high-speed USB port για εύκολή σύνδεση με τα περιφερειακά συμπεριλαμβανομένου του USB, ενός Bluetooth headset, ενός WiFi stick. To hookswitch της D375’s εξασφαλίζει μεγάλη διάρκεια ζωής του προϊόντος , ακόμη και όταν το τηλέφωνο χρησιμοποιείται εκτενώς και σε μεγάλες χρονικές περιόδους. Το Digital Signal Processor (DSP), συνδιάζεται με το σύστημα ήχου σχεδιασμένο στην Γερμανία και παρέχει εξερετική ποιότητα ήχου.\nΗ D375 υποστηρίζει ταυτόχρονα διάφορες συσκευές ήχου, συμπεριλαμβανομένου του ακουστικού και του μεγαφώνου στον ίδιο χρόνο. Με μια μικρή κλήση του πληκτρολογίου για εύκολη χρήση, η D375 διαθέτει ένα σύνολο ειδικών πλήκτρων λειτουργιών όπως: Μην ενοχλείτε , επανάκληση , μεταφορά , και conference.\nGoVoIP - Snom D375 Enterprise - IP Τηλεφωνική συσκευή


ΟΠΕ Χαλκίδας: Νικηφόρο ξεκίνημα για παγκορασίδες στη 2η φάση\nΚώστας Λαγός 15 Απριλίου 2019 0142\nΜε νίκη ξεκίνησε η ομάδα παγκορασίδων του ΟΠΕ Χαλκίδας της αγωνιστικές της υποχρεώσεις για τη δεύτερη φάση του πρωταθλήματος ΕΣΠΑΑΑ.\nΗ ομάδα της Χαλκίδας, έπειτα από ένα συναρπαστικό παιχνίδι που παρακολούθησαν αρκετοί φιλάθλοι και των δύο ομάδων, επικράτησε εκτός έδρας του ΑΟ Καρέα με 1-3 σετ.\nΟ ΟΠΕΧ, που έχει στόχο την πρόκριση στο ‘final-4’ του πρωταθλήματος, μετά το τέλος του αγώνα δέχτηκε συγχαρητήρια για την εμφάνιση του. Επόμενος αγώνας για τις παγκορασίδες στις 5/5 απέναντι στον Φοίβο Μελισσίων, που είναι ιδιαίτερα δυνατός και υπολογίσιμος αντίπαλος.\nΣΕΤ: 23-25, 22-25, 25-23, 24-26.\nΑΟ Καρέα (Χ. Σταθόπουλος): Παπαχρήστου, Φαλάγκα, Σταματέλου, Ευαγγελινού, Καράμπελα, Γεώργα, Καραθανάση, Χριστόπουλου, Παπαγιαννίδου (λ), Δήμου.\nΟΠΕ Χαλκίδας (Χ. Αδάμ): Μπέτσα, Ράζου (λ), Καραβά, Κορρέ, Μαραγιάννη, Παναγιωτοπούλου-Πιπεριάν Θ., Κατσαρού, Γιαλού, Τρεπεκλή, Παναγιώτου, Παναγιωτοπούλου-Πιπεριάν Κ. , Δόσκορη (λ), Στεφανίδου, Παπαγιαννοπούλου\nΣύνδεσμος Διαιτητών: Συλλυπητήρια ανακοίνωση για Μ. Γεροχειμώνα\nΙσ. Κουτσός: ‘Χάσαμε δίκαια αλλά δεν κλαίμε’\nΠ.Π. Drift: 65 συμμετοχές στον Μαραθώνα!\nΜιχάλης Πράσινος 15 Μαΐου 2019\nΚώστας Λαγός 30 Οκτωβρίου 2018 2 Νοεμβρίου 2018\nΟ ‘Spinnerakos’ στο ‘R Evolution’… part 2! (video)


Τσίπρας: Χρεοκοπία της ρητορικής περί δήθεν σκευωρίας στην υπόθεση Novartis (Video) | Documento\nΔιαβάζετε: ΤΣΙΠΡΑΣ: ΧΡΕΟΚΟΠΙΑ ΤΗΣ ΡΗΤΟΡΙΚΗΣ ΠΕΡΙ ΔΗΘΕΝ ΣΚΕΥΩΡΙΑΣ ΣΤΗΝ ΥΠΟΘΕΣΗ NOVARTIS (VIDEO)\n19.05.2020 | 17:08\nΑπό τα «πυρά» του προέδρου του ΣΥΡΙΖΑ, δεν ξέφυγαν τα... άδεια βουλευτικά έδρανα. «Τότε που δεν είχαν το θάρρος να σταθούν μέσα στη Βουλή και να παρακολουθήσουν την απάντηση της άλλης πλευράς και ιδίως τις εξηγήσεις εκείνου που κατήγγειλαν. Σήμερα επαναλαμβάνετε τη θλιβερή αυτή εικόνα των άδειων κυβερνητικών εδράνων», ανέφερε.\nΗ επιλογή της ΝΔ να υποβληθεί πρόταση διεύρυνσης του κατηγορητηρίου, αυταπόδεικτα σηματοδοτεί τη χρεοκοπία της ρητορικής της περί «σκευωρίας στην υπόθεση Novartis». Ομιλία στην Ολομέλεια της Βουλής. #Βουλη #Vouli\nΗ κυβέρνηση τοποθετήθηκε μέσω κύκλων για την ομιλία του Αλέξη Τσίπρα στη Βουλή, με τον Κυριάκο Μητσοτάκη να λείπει από τη σημερινή διαδικασία. Κύκλοι της ΝΔ σημείωσαν ότι: «Για την ταμπακέρα, δηλαδή τις καταγγελίες πέντε εισαγγελικών λειτουργών κατά του κ Παπαγγελόπουλου, ο κ. Τσίπρας τήρησε αμήχανη σιωπή. Και έτσι μένει ένα αναπάντητο ερώτημα: τι κρατάει ενωμένο τον κ. Τσίπρα με τον Παπαγγελόπουλο;Ίσως το γεγονός ότι δύο Υπουργοί του «συζητούσαν», μέσα στο Μέγαρο Μαξίμου, με επιχειρηματία για τις «εκκρεμείς δικαστικές του υποθέσεις».


Κι αν εγώ χαθώ από τις εκδόσεις Μεταίχμιο | Βιβλίο\nΗ δίκη των 7 του Σικάγο: H αληθινή ιστορία\nSkirt suit: 3+1 stylish ιδέες για το επόμενο look σου\nΣα νοσταλγία-Από τον Αλέξανδρο Λαβιδά – Μωυσίδη\nΚινεζική Γλώσσα: Πράγματα που ίσως δεν γνώριζες-Από την Έλενα Φόρτη\nΣπινόζα Μπάρουχ: Ο Ολλανδός φιλόσοφος που έπλασε το δικό του φιλοσοφικό σύμπαν\nΔολοφονία Τζον Κένεντι: Η στιγμή που πάγωσε ο χρόνος\nΤζακ Λόντον: Tο ανήσυχο πνεύμα ενός σημαντικού συγγραφέα\nΑυτοψία στα αρχαία ελληνικά κύρια ονόματα\nΝίκος Καββαδίας: Oι τόποι που επισκέφτηκε σε χάρτη\n4 ταινίες για την κατάθλιψη, που προσφέρουν ένα αισιόδοξο μέλλον\nThe Life Ahead: Η Σοφία Λόρεν σε μια καθηλωτική ερμηνεία δράματος\n16 Χριστουγεννιάτικες ταινίες όλων των ειδών\nΟ FDA αρνείται να υποστηρίξει μια αμφιλεγόμενη θεραπεία (Aducanumab) για το Αλτσχάιμερ\nΑρχική | Βιβλίο\nΚι αν εγώ χαθώ από τις εκδόσεις Μεταίχμιο\n25 Αυγούστου 2017 , Από: Νίκη Δούκα\nΔιάβασα το βιβλίο πριν λίγες μέρες. Ακόμα σκέφτομαι αυτή την οικογένεια.\nΝομίζω δεν υπήρχε καλύτερος τρόπος για να ανοίξω το άρθρο, για να πάρετε μια πρώτη γεύση.\nΑς ξεκινήσουμε από τα βασικά, την ιστορία: οι πρωταγωνιστές είναι 5. Μια μητέρα που προσπαθεί να προλάβει τα πάντα, είναι το κεφάλι της οικογένειας και πρέπει να διαχειριστεί άλλα 4 άτομα χωρίς να τους δυσαρεστήσει. Ένας πατέρας, ο οποίος πάσχει από κατάθλιψη και νιώθει ότι όλα θα ήταν καλύτερα χωρίς εκείνον. Ο μεγάλος γιος, ο Μάικλ, ο οποίος έχει κληρονομήσει κάποια από τα «τέρατα» του πατέρα του, έχοντας αγχώδη διαταραχή. Η μεσαία κόρη, η Σίλια, άλλη μια δυναμική γυναίκα στην οικογένεια που προσπαθεί να δώσει μάχη με τα τέρατα της ενηλικίωσης και της καθημερινότητας, πέρα από την ίδια της την οικογένεια. Τέλος, ο μικρός ο Άλεκ, ο οποίος παρότι πάντα αφελής προσπαθεί να σώσει την οικογένεια του από τα προβλήματα -και κυρίως τον αδελφό του.\nΜόνο συνηθισμένη δεν είναι αυτή η οικογένεια, μα τόσο ενδιαφέρουσα.\nΈνας ήλιος που άργησε να εκδοθεί\nΕνδιαφέρουσα από την άποψη, αρχικά, όλων των ψυχικών ασθενειών που εμφανίζονται και κλέβουν την παράσταση. Αν έχετε κάποιο συγγενή ή γνωστό με τις ίδιες ή παρόμοιες ασθένειες, θα ταυτιστείτε πιθανώς με τους χαρακτήρες και θα ζήσετε τα προβλήματα τους από πρώτο χέρι. Αν πάλι, δεν έχετε την παραμικρή ιδέα, αυτό το βιβλίο θα σας κάνει να καταλάβετε σίγουρα. Ο Adam Haslett, ο συγγραφέας, αποφεύγει τα κλισέ για τις ψυχικές αρρώστιες και δεν βάζει καμία ιστορία σε πλαίσια. Με ένα πολύ καλοδουλεμένο λεξιλόγιο και με τις πολύ όμορφες κι έξυπνες φράσεις του να ξεπηδούν σαν να γεννήθηκε γνωρίζοντας τες. Βέβαια, εξηγεί με τόσο καλό τρόπο την ζωή ενός ανθρώπου με κάποια ψυχική ασθένεια που δεν σου δημιουργεί στο ελάχιστο την αίσθηση της λύπησης. Ξέρει ότι αυτό είναι, ίσως, το χειρότερο πράγμα που μπορείς να κάνεις. Απλά σε πεισμώνει με το γιατί, όπως και στους ήρωες της ιστορίας μας.\nΗ ιστορία δεν έχει ακριβώς αρχή-μέση-τέλος αλλά έχει τον τρόπο να σε πάει ένα ταξίδι από την αρχή της οικογένειας μέχρι το τέλος… του βιβλίου. Δύσκολο βιβλίο, όμως. Θέλει να είσαι απολύτως συγκεντρωμένος για να το διαβάσεις και χωρίς περισπασμούς. Αυτό γιατί δεν υπάρχουν μεταβάσεις στο κάθε κεφάλαιο. Λογικό, αφού το κάθε κεφάλαιο είναι η ιστορία από την προσωπική ματιά του κάθε μέλους της οικογένειας.\nΠραγματικά, όμως, ο τρόπος γραφής με εξέπληξε ευχάριστα. Ο τρόπος που εξηγεί καταστάσεις, ξέρει απλά να χρησιμοποιεί τις σωστές λέξεις. Κι όχι μόνο ο Haslett, αλλά και ο Αύγουστος Κορτώ που μετέφρασε το «Κι αν εγώ χαθώ».\nΕίχα καιρό να διαβάσω ένα τόσο καλό μυθιστόρημα, ευχαριστώ Haslett, ευχαριστώ Κορτώ, ευχαριστώ Μεταίχμιο, ευχαριστώ Maxmag, ευχαριστώ Αθήνα, ευχαριστώ Ελλάδα.\nΠερίληψη από το οπισθόφυλλο του Κι αν εγώ χαθώ:\nΌταν ο αρραβωνιαστικός της Μάργκαρετ νοσηλεύεται με κατάθλιψη, η νεαρή γυναίκα καλείται να κάνει μια επιλογή: ή να προχωρήσει με τα σχέδιά τους ή να απομακρυνθεί από τα ενδεχόμενα μελλοντικά προβλήματα. Αποφασίζει να τον παντρευτεί.\nΜε αφετηρία αυτή την πράξη αγάπης και πίστης, ξετυλίγεται η αξέχαστη ιστορία τους. Στην καρδιά της βρίσκονται τα τρία τους παιδιά, και συγκεκριμένα, ο μεγαλύτερος γιος τους, ο Μάικλ, ένας έξοχος λάτρης της μουσικής, ο οποίος πάσχει από αγχώδη διαταραχή και μπορεί να επιβιώσει μόνο παρωδώντας την πραγματικότητα. Καθώς τα χρόνια περνούν, τα δύο μικρότερα αδέρφια, η Σίλια και ο Άλεκ, μαζί με τη μητέρα τους, θα αγωνιστούν για να βοηθήσουν τον Μάικλ, καθώς η κατάστασή του γίνεται ολοένα πιο προβληματική και ασταθής.\nΈνα έξοχο αφήγημα, ένα σπάνιο μυθιστόρημα που ζωντανεύει με μοναδική ευαισθησία και διεισδυτικότητα τη διαδρομή μιας οικογένειας που έρχεται αντιμέτωπη με το απόλυτο ερώτημα: Ως πού θα φτάνατε για να σώσετε τους πιο αγαπημένους σας ανθρώπους;\nΟ Αμερικανός Adam Haslett (Άνταμ Χέισλετ, 1970) έχει γράψει τρία λογοτεχνικά βιβλία: τη συλλογή διηγημάτων You are not a stranger here, για την οποία ήταν υποψήφιος για το Pulitzer και το National Book Award∙ το μυθιστόρημα Union Atlantic, το οποίο τιμήθηκε με το Lambda Literary Award και ήταν υποψήφιο για το Βραβείο της Κοινοπολιτείας, και πιο πρόσφατα το μυθιστόρημα Κι αν εγώ χαθώ (2016). Τα βιβλία του έχουν μεταφραστεί σε 18 γλώσσες και άρθρα και διηγήματά του έχουν δημοσιευτεί μεταξύ άλλων στα έντυπα: Financial Times, Esquire, New York Magazine, New Yorker, Guardian, Der Spiegel, Nation, Atlantic Monthly. Ιστορίες του έχουν συμπεριληφθεί στην έκδοση Best American Short Stories (καλύτερα αμερικάνικα διηγήματα). Απόφοιτος του Κολεγίου Swarthmore, του Εργαστηρίου Δημιουργικής Γραφής της Αϊόβα και της Νομικής Σχολής του Yale, εργάζεται ως επισκέπτης καθηγητής στο Εργαστήριο Δημιουργικής Γραφής της Αϊόβα και στο Πανεπιστήμιο Columbia. Ζει στη Νέα Υόρκη. Για να διαβάσετε περισσότερα www.adamhaslett.net\nΔημοσιογράφος στα σκαριά. Χωρισμένη στα 3: Ελευσίνα // Θεσσαλονίκη // Λυών. Είμαι απλός άνθρωπος, δώστε μου ένα βιβλίο, μια ταινία, εισιτήρια για πολλά ταξίδια και σοκολάτα και θα είμαι ευτυχισμένη.\nΌταν τα παιδιά και ο χρόνος δεν ξεχνούν τον Στίβεν Χόκινγκ\nΤο Άλικο Γράμμα, η γυναικεία θέωση της αμερικανικής λογοτεχνίας\nΣκέψου σαν μοναχός: το νέο βιβλίο του πρώην μοναχού Jay Shetty\nΣτέλλα Σουραφή, Συμμετοχή στην φιλολογική πρωτοχρονιά\nΤο μυστικό της νεράιδας, ένα βιβλίο για την αξία της προσφοράς\nMan Booker Prize: Το πιο diverse λογοτεχνικό βραβείο του 2020\nΙστορία κατάλληλη για γερά στομάχια\nΑφιερώματα Δολοφονία Τζον Κένεντι: Η στιγμή που πάγωσε ο χρόνος\nΑφιερώματα Τζακ Λόντον: Tο ανήσυχο πνεύμα ενός σημαντικού συγγραφέα\nΤαξίδια Λονδίνο: Οι γειτονιές μακριά από τα “φώτα” του τουρισμού\nΠροσεχώς 4 live stream θεατρικές παραστάσεις από το Κέντρο Πολιτισμού Περιφέρειας Κεντρικής Μακεδονίας\nΙστορία Οι πρώτοι νεκροί στο όνομα της ελληνικής γλώσσας\nΔημοσκοπήσεις Καριέρα κι Οικογένεια: Ασυμβίβαστα όνειρα ή επιτεύξιμος στόχος;\n24 Νοεμβρίου 2020 απο Egrapses 7+1 Τρόποι επιβίωσης στην καραντίνα-Από τη Μαριαλένα Τόγια\n24 Νοεμβρίου 2020 απο Γιάννης Πέτσης Clarence Birdseye ή γιατί μπορείς να έχεις κατεψυγμένα τρόφιμα\n24 Νοεμβρίου 2020 απο Κυριακή Δαρζάνου Η δίκη των 7 του Σικάγο: H αληθινή ιστορία


Ένα βλέμμα αρκεί, για να με κάνει να χαθώ. Κοιτώ τα μάτια σου και αισθάνομαι πως γνωριζόμαστε χρόνια. Με παρασέρνεις μαζί σου,στη θάλασσα σου. Είναι επικίνδυνο, εγώ μόνη πάνω σε μια σχεδία, να προσπαθώ να αντιμετωπίσω τα κύματα που οδηγούν στο θησαυρό σου, την καρδιά σου.\nΔεν τα παρατάω όμως. Ξέρω πως για σένα δεν είμαι τίποτα παραπάνω εκτός από μια περιπέτεια, κάτι που σε διασκεδάζει και σε κρατάει σε εγρήγορση από τη ρουτίνα της καθημερινότητας.\nΦταίω, που άφησα τον εαυτό μου απροστάτευτο και σου άνοιξα την καρδιά μου. Μιας και γνώριζα από την αρχή ποια θα είναι η κατάληξη. Αλλά προτιμώ να πληγωθώ και να ζήσω, από το να είμαι κλεισμένη σε ένα πλαστικό μπουκάλι, που θα με προστατεύει από τα πάντα.\nΣκέψεις που έρχονται συνέχεια στο μυαλό μου.\nΜετά κοιτάω δίπλα μου και σε βλέπω να κοιμάσαι γλυκά και να σχηματίζεται ένα χαλαρό χαμόγελο στα χείλη σου. Εύχομαι να με βλέπεις στα όνειρά σου. Όμως κατά βάθος ξέρω πως έχεις δώσει σε άλλη το κλειδί της καρδιάς σου.\nΚαταλαβαίνεις πως κάτι δεν πάει καλά, ξυπνάς, με κοιτάς, με τα δυο γλυκά ματάκια σου να λάμπουν από το φως του φεγγαριού. Με παίρνεις αγκαλιά και με φιλάς τρυφερά. Και για άλλη μια φορά, κοιτώ μέσα στα μάτια σου. Η γαλήνη επανέρχεται στο πρόσωπό μου και ένα αίσθημα ασφάλειας πλημμυρίζει τη ψυχή μου.\nΠροσπαθείς να με πάρεις πάλι μαζί σου, στον ωκεανό σου. Αντιστέκομαι, αλλά στο τέλος καταθέτω τα όπλα. Δεν μπορώ άλλο να λέω όχι στην καρδιά.\nΌποια και αν είναι η δική μας κατάληξη, πάντα θα σε θυμάμαι και θα είσαι ένα κομμάτι του δικού μου παραμυθιού. Ένα παραμύθι που θα με συντροφεύει όταν θα φοβάμαι και θα το διαβάζω πριν πάω για ύπνο, σαν τα μικρά παιδιά. Μιας και θα περιμένω η πριγκίπισσα να συναντήσει τον ιππότη, που θα γίνει ο πρίγκιπας του βασιλείου..


Παναθηναϊκός: Θέλει τον Ανουάρ ακόμη και με (υποχρεωτική) οψιόν αγοράς - Sportlive.gr\nΟι εντυπωσιακές εμφανίσεις του Ανουάρ Τουχαμί στα τελευταία παιχνίδια των playoffs κόντρα σε Ολυμπιακό και ΠΑΟΚ, ανέβασαν κατακόρυφα τις μετοχές του και δη την εκτίμηση των ανθρώπων του Παναθηναϊκού προς το πρόσωπο του Ισπανομαροκινού μέσου.\nΌπως ανέφερε προ ημερών , ο Τσάβι Ρόκα δεν έχει εγκαταλείψει ακόμη απ’ το μυαλό του την προοπτική παραμονής του 25χρονου μέσου στο πράσινο ρόστερ (και) την επόμενη αγωνιστική περίοδο, αν και γνωρίζει πως θα πρέπει να περιμένει.\nΜάλιστα, όπως αναφέρουν οι πληροφορίες από την ισπανική αγορά, ο Ρόκα φέρεται να έχει συζητήσει το θέμα ήδη και με τον Γιάννη Αλαφούζο, ο οποίος εμφανιζόταν ενθουσιασμένος από τις εμφανίσεις του Ανουάρ στα playoffs. Σε σημείο που να έχει δώσει το ΟΚ στον 46χρονο τεχνικό διευθυντή, εφόσον υπάρξουν οι κατάλληλες προϋποθέσεις (και παίκτης τεθεί εκτός ρόστερ της Βαγιαδολίδ) να γίνει νέα κίνηση προς την ισπανική ομάδα. Για νέο δανεισμό του, ακόμη και με (υποχρεωτική) οψιόν αγοράς του το καλοκαίρι του 2021 (και ποσοστό μεταπώλησης), εφόσον βεβαίως η Βαγιαδολίδ δεχθεί να παίξει… μπάλα, σε πολύ πιο χαμηλά νούμερα, σε σχέση με τα 4 εκατ. €, που είχαν μπει ως buy-out τον περασμένο Γενάρη.\nΕπί του παρόντος, ο Ρόκα δεν έχει κάνει καμία (επίσημη) κουβέντα με τον Γκόμεθ για το μέλλον του Ανουάρ, μετά τη 19η Ιουλίου. Εντούτοις, όπως έλεγε η πλευρά του σε Ισπανούς ρεπόρτερ “ξέρω πολύ καλά ότι ο Παναθηναϊκός τον θέλει και για του χρόνου και θα δούμε”. Θα έχει δρόμο ακόμα η υπόθεση…


Από Thema Ygeiasteam - Τρίτη, Σεπτεμβρίου 19, 2017\nΣυγκεκριμένα, ένας στους δέκα ανθρώπους με HIV (καπνιστές και μη) πεθαίνει από αυτή τη μορφή καρκίνου αλλά στην περίπτωση των καπνιστών με HIV, ο κίνδυνος αυτός ανεβαίνει στο 25%. Οι ερευνητές με επικεφαλής τον δρα Κρίσνα Ρέντι, έκαναν τη σχετική δημοσίευση στο αμερικανικό ιατρικό περιοδικό "JAMA Internal Medicine".\nΟι ιατροί υπογραμμίζουν πως η πρόληψη του καρκίνου των πνευμόνων μέσω διακοπής του καπνίσματος θα πρέπει να αποτελεί προτεραιότητα για τους ανθρώπους με HIV.\nΗ πιθανότητα εμφάνισης καρκίνου των πνευμόνων είναι 30% για τους«φανατικούς» καπνιστές και μόλις 1,5% για όσους ούτε έχουν νοσήσει από το HIV ούτε καπνίζουν. Ο κίνδυνος για καρκίνο των πνευμόνων είναι λίγο μεγαλύτερος για τους άνδρες καπνιστές με HIV από ό,τι για τις καπνίστριες με HIV.\nΜόνο στις ΗΠΑ, το 40% των ανθρώπων με HIV καπνίζουν, έναντι ποσοστού 15% στον γενικό πληθυσμό.\nΕΡΕΥΝΕΣ ΚΑΠΝΙΣΜΑ ΚΑΡΚΙΝΟΣ


Ο βετεράνος του ATO, που συνελήφθη τον Σεπτέμβριο του 2021, αφέθηκε ελεύθερος στην Αθήνα - Αθηναϊκά Νέα\nΟ βετεράνος του ATO, που συνελήφθη τον Σεπτέμβριο του 2021, αφέθηκε ελεύθερος στην Αθήνα\n10.02.2022 116 0\nΟ Alexander Radkevich, βετεράνος του ATO, συνελήφθη στην Αθήνα μετά από αίτημα της Λιθουανίας τον περασμένο Σεπτέμβριο. Το Εφετείο αποφάσισε να τον αφήσει ελεύθερο.\nΟ επίτιμος πρόξενος της Ουκρανίας στην Ελλάδα, δικηγόρος Δημήτριος Δημητριάδης, που ασχολήθηκε με την υπόθεση του Ράντκεβιτς, ανακοίνωσε την απόφαση του δικαστηρίου. «Ευρωπαϊκή αλήθεια». Διευκρίνισε ότι ο Ουκρανός θα αφεθεί ελεύθερος στο πολύ άμεσο μέλλον.\nΤον περασμένο Σεπτέμβριο ήταν ο Alexander Radkevich κρατείται στα σύνορα με την Ελλάδα όταν ήρθε να ξεκουραστεί. Ο εμπνευστής της κράτησής του ήταν η Λιθουανία, όπου κρατήθηκε για την «υπόθεση της 13ης Ιανουαρίου», σχετικά με την εισβολή στον τηλεοπτικό πύργο του Βίλνιους το 1991. Στη συνέχεια, η σοβιετική ηγεσία προσπάθησε να επιστρέψει τη Λιθουανία στη Σοβιετική Ένωση, χρησιμοποιώντας βίαιες μεθόδους. Στις συγκρούσεις σκοτώθηκαν 14 Λιθουανοί.\nΟ Ράντκεβιτς ήταν οδηγός-μηχανικός δεξαμενών τη δεκαετία του 1990. Για συμμετοχή στη στρατιωτική επίθεση, το λιθουανικό δικαστήριο τον καταδίκασε σε 4 χρόνια φυλάκιση (ερήμην). Κατηγορήθηκε ότι «παρείχε την ευκαιρία στις αερομεταφερόμενες μονάδες να μπουν στο κτίριο, κάνοντας επικίνδυνους ελιγμούς στο έδαφος του κτιρίου, τρομάζοντας τους ανθρώπους».\nΓια τη σύλληψη του Ράντκεβιτς, η Λιθουανία εξέδωσε διεθνές ένταλμα. Έκανε προσφυγή στην Ελλάδα με αίτημα την έκδοσή του για να εκτίσει την ποινή του. Εν τω μεταξύ, ο Αλέξανδρος εργάστηκε ενεργά με την έρευνα, δίνοντας στοιχεία. Δεν ήξερε για την ετυμηγορία, τις εφέσεις και τις ακυρώσεις – ο Λιθουανός δικηγόρος δεν μπορούσε να τον ενημερώσει σχετικά. Αναγνωρίζοντας αυτό, η Λιθουανία είναι έτοιμη να επανεξετάσει την υπόθεση εναντίον του Ράντκεβιτς, ώστε κατά τη διάρκεια της νέας διαδικασίας να μπορεί να υπερασπιστεί πλήρως τον εαυτό του.\nΣτην υπόθεση της 13ης Ιανουαρίου, 67 άτομα κρίθηκαν ένοχοι και καταδικάστηκαν σε φυλάκιση. Ωστόσο, οι περισσότεροι από αυτούς – ερήμην, καθώς η Λευκορωσία και η Ρωσία αρνήθηκαν να τους εκδώσουν.\nΟ Oleksandr Radkevich συμμετέχει στην αντιτρομοκρατική επιχείρηση στο Donbass. Σύμφωνα με την ακτιβίστρια για τα ανθρώπινα δικαιώματα Olga Reshetilova, συντονίστρια της πρωτοβουλίας των μέσων ενημέρωσης για τα ανθρώπινα δικαιώματα στην Ουκρανία, ο πρώην μαχητής στο Donbass καταδικάστηκε ερήμην μόνο επειδή συμμετείχε στη στρατιωτική επιχείρηση της Σοβιετικής Ένωσης στη Λιθουανία εκείνη την εποχή.


Κι αυτό, επειδή προηγήθηκε, πριν από πολλά χρόνια βέβαια, σχεδόν 50, η ταινία γύρω από την ίδια ηρωίδα με ερμηνεύτρια την ΝΤΑΪΑΝΑ ΡΟΣ , το «Η ΚΥΡΙΑ ΤΡΑΓΟΥΔΑ ΤΑ ΜΠΛΟΥΖ» (Lady sings the blues) σε σκηνοθεσία Σίντνεϋ Φιούρι, όπου κι η Ρος το 1973, όπως κι η ΑΝΤΡΑ ΝΤΕΪ της τωρινής ταινίας, προτάθηκαν για το Οσκαρ ερμηνεύοντας το ίδιο πρόσωπο. Σε εντελώς άλλο όμως είδος έργου, άλλο είδος γραφής. Με καλούς σκηνοθέτες κι οι δύο, της Ντέι σκηνοθέτης είναι ο Λή Ντάνιελ. Και στις δύο περιπτώσεις οι σκηνοθέτες ήξεραν τι έργο κάνουν κι ο καθένας δούλεψε προς τη δική του κατεύθυνση.\nΠρος μελέτη προκύπτουν δύο διαφορετικά πράγματα που αρχικά μπορεί να μη φαίνονται, λόγω Μπίλι Χολιντέι και των όσων υπέφερε η εμβληματική «νέγρα» (το τονίζω το «νέγρα» διότι ακριβώς αυτός ο διαχωρισμός κι ο χαρακτηρισμός ήταν η αιτία των περιπετειών της) τραγουδίστρια που εκπροσώπησε μια ολόκληρη κουλτούρα, ένα ολόκληρο λαό κι εστίασε στα βάσανα που ο λαός της κι η ίδια είχαν υποστεί ως θύματα του ρατσισμού που τότε ήταν πολύ άγριος. Αν κι από ό,τι φαίνεται, το φίδι σκάει κάθε τόσο κι από ένα αβγό, ισαμε τις μερες μας. Από εκεί ίσως κι η ανάγκη για ταινίες τέτοιες και ειδικά γύρω από την συγκεκριμένη.\nΤο τωρινό φιλμ του Λη Ντάνιελ είναι το ΕΡΓΟ-ΡΟΛΟΣ. Για το έργο -ρόλος, ξεκινώντας από το ΕΡΓΟ ΠΡΩΤΑΓΩΝΙΣΤΡΙΑΣ, στο αφιέρωμα εκείνο είχα γράψει τα εξής:\n«Τι σημαίνει ταινία πρωταγωνίστριας; Σημαίνει πολλές και διαφορετικές περιπτώσεις. Σημαίνει πως υπάρχουν έργα όπου το κεντρικό πρόσωπο είναι γυναίκα η οποία ακολουθεί ή καθοδηγεί ένα story (ΦΡΑΝΣΕΣ ΜΑΚ ΝΤΟΡΜΑΝΤ στο «Nomadland», ΚΑΡΕΪ ΜΑΛΙΓΚΑΝ στο «Promising young woman»), υπάρχουν κι έργα όπου το έργο είναι ο ρόλος και όλα δουλεύουν προς αυτή την κατεύθυνση. Το έργο ρόλος. Τέτοια περίπτωση είναι της ΑΝΤΡΑ ΝΤΕΪ στο «Οι Ηνωμένες Πολιτείες εναντίον της Μπίλι Χολιντέι». Τι σημαίνει ΕΡΓΟ ΡΟΛΟΣ; Σημαίνει πως το σενάριο είναι επικεντρωμένο στο ρόλο κι όχι στο story, χωρίς αυτό να σημαίνει ότι δεν υπάρχει σενάριο. Κάθε άλλο. Όμως στα Εργα-Ρόλος τόσο το story όσο και τα υπόλοιπα έρχονται για να αναδείξουν αυτό το ρόλο. Και ξεκινούν από το σκηνοθέτη που τα πάντα, από σκηνικά, κοστούμια κι όλα τα συμπαρομαρτούντα , τα χρησιμοποιεί ΤΟΣΟ..ΟΣΟ.. Τόσο όσο για να αναδεικνύουν αυτό το ρόλο που είναι το ζητούμενο. Και να σταματούν εκεί. Και το τελικό ζητούμενο στα έργα -ρόλος είναι να βρεθεί η κατάλληλη, αφού προς αυτή την κατεύθυνση έχουν δουλέψει τα πάντα. Ετσι κι η κατάλληλη βρεθεί, τότε το έργο γίνεται δικό της. Κι η ερμηνεύτρια προτείνεται για Οσκαρ χωρίς κανέναν άλλο βοηθητικό παράγοντα διότι το έργο τους ήθελε τους παράγοντες να βοηθούν χωρίς να «υποκλέπτουν». Τέτοιες περιπτώσεις που πήραν ΟΣΚΑΡ χωρίς άλλη εξωτερική βοήθεια αλλά με υποστήριξη κι αντίληψη όλων που είδαν το έργο -ρόλος ήταν η ΚΑΘΥ ΜΠΕΗΤΣ στο «Misery», η ΤΖΟΝΤΙ ΦΟΣΤΕΡ στο «Οι κατηγορούμενοι», η ΤΖΕΣΙΚΑ ΛΑΝΓΚ στο «Μπλέ Ουρανός», η ΣΑΡΛΙΖ ΘΕΡΟΝ στο «Monster», η ΤΖΟΥΛΙΑΝ ΜΟΥΡ στο «Still Alice», πιο παλιά η ΣΟΦΙΑ ΛΟΡΕΝ στην «Ατιμασμένη» ή η ΤΖΟΑΝ ΓΟΥΝΤΓΟΥΟΡΝΤ στα «3 πρόσωπα της Εύας»…Ερμηνεύτριες δηλαδή που κέρδισαν Οσκαρ χωρίς άλλη βοηθητική υποψηφιότητα της ταινίας. Σε αυτές τις περιπτώσεις οι ΚΙΝΗΜΑΤΟΓΡΑΦΙΣΤΕΣ της ΑΚΑΔΗΜΙΑΣ, οι οποίοι ξέρουν σε βάθος όλα τα παραπάνω, αναγνωρίζουν μέσα από τη δουλειά των ανθρώπων του κλάδου τους πάνω στο έργο ρόλος ΕΝΑ ΠΡΑΓΜΑ: ΟΤΙ ΒΡΕΘΗΚΕ Η ΚΑΤΑΛΛΗΛΗ».\nΚαι για την ερμηνεύτρια ΑΝΤΡΑ ΝΤΕΪ, στο δικό της κομμάτι, είχα πει τα παρακάτω ‘οπου είχα αναφερθεί και στην ταινία της Νταϊάνα Ρος : «ΕΡΜΗΝΕΥΤΙΚΟ ΕΠΙΤΕΥΓΜΑ. Το ΕΡΓΟ-ΡΟΛΟΣ που λέγαμε και στον πρόλογο. Είχε προηγηθεί άλλη μια Μπίλι Χολιντέι, το 1973 ως «Η κυρία τραγουδά τα μπλουζ» , με την Νταϊάνα Ρος σε εξαίρετη ερμηνεία κι υποψηφιότητα για Οσκαρ, καθώς και άλλες υποψηφιότητες. Ετούτη έχει μόνο μία: Της ερμηνεύτριας. Και τo έργο είναι η ερμηνεύτρια. Όλα δουλεύουν για αυτήν. Και το έργο έχει καλό σκηνοθέτη, τον Λη Ντάνιελ, που ακριβώς είχε έργο ρόλου στα χέρια του, όλα δούλευαν προς αυτό και περίμενε να βρει την ΚΑΤΑΛΛΗΛΗ. Την ΒΡΗΚΕ!! Το επίτευγμα της Αντρα Ντέι είναι η ΕΞΑΙΡΕΤΙΚΗ ΛΙΤΟΤΗΤΑ με την οποία ερμηνεύει τα πάθη και τα δράματα της τραγουδίστριας, και συγχρόνως έχει κι όλη τη σκηνική παρουσία ώστε όταν βγαίνει στη σκηνή να τραγουδήσει, να είναι η Μπίλι Χολιντέι. Και τραγουδά με τη δική της φωνή!!Αυτά όλα είναι σημειωμένα!!!!»\nΠοια ήταν η διαφορά, λοιπόν, της ταινίας με την Νταϊάνα Ρός από ετούτη με την Αντρα Ντέι;\nΤης Ρος ήταν ΤΑΙΝΙΑ ΣΕΝΑΡΙΟΥ, ταινία εξιστόρησης κι αφήγησης, με ηρωίδα την Μπιλι Χολοντέι, που την έπιανε από την παιδική ηλικία, της έκανε σταθμούς δραματουργικά σημαντικούς, όπως…. Η πρώτη επίσκεψη στο πορνείο στο Χάρλεμ..’Η όταν στην περιοδεία της με το πούλμαν και τους λευκούς συνεργάτες είδε να μην τη δέχονται στο φαστφουντάδικο ως μαύρη… ‘Η όταν κατέβηκε να ξεμουδιάσει από το λεωφορείο κι αντίκρυσε τον νέγρο τον κρεμασμένο σε ένα δέντρο… ‘Η όταν της επιτέθηκε η Κου Κλουξ Κλαν μέσα στο πούλμαν την ώρα που έπαιζε μπαρμπούτι.. Και φυσικά την πρώτη δοκιμή των ναρκωτικών από τον συνεργάτη στο καμαρίνι- μια πρώτη «δοκιμή» που κατέληξε «μοιραία» για το υπόλοιπο του βίου της και που χρησιμοποιήθηκε από το FBI και ρατσιστικά εναντίον της ως πρόσχημα προκειμένου να την κάνουν να σιωπήσει τα τραγούδια διαμαρτυρίας…’Η την ερωτική ιστορία με τον Ελιοτ, όπου οι τρείς σεναριογράφοι της ταινίας, ο ΤΕΡΕΝΣ ΜΑΚ ΚΛΟΫ, ο ΚΡΙΣ ΚΛΑΡΚ κι η ΣΟΥΖΑΝ ΝΤΕ ΠΑΣΕ δίνουν εντελώς διαφορετική εκδοχή , τον έδειξαν ως θετικό πρόσωπο ώστε να λειτουργήσει δραματουργικά η ιστορία , πιθανόν κι έκαναν δραματουργική παρέμβαση στην πραγματικότητα, προτάθηκε πάντως και το ΣΕΝΑΡΙΟ για Οσκαρ, στην original κατηγορία, διότι ήταν μια μυθοπλασία πάνω στην Χολιντέι και δεν βασιζόταν σε κάποιο βιβλίο ή σε κάποια βιογραφία, απλώς είχαν συλλέξει πολλά και σοβαρά στοιχεία , ώστε να τα μεταπλάσουν σε δράμα….\nΑναφέρω τα συγκεκριμένα παραδείγματα, επειδή «περνούν» κι από την καινούργια ταινία αλλά ως πληροφορίες και με ένα διαφορετικό τρόπο. Με τον τρόπο που δεν ξεφεύγουμε από το Εργο-Ρόλος, που είναι αυτό το οποίο επιδιώκουμε να κάνουμε και να ανοίξουμε πόρτες για σενάριο εξιστόρησης και στο τέλος να χάσουμε τον μπούσουλα, να μην ξέρουμε τι έργο γράφουμε, τι ταινία κάνουμε.\nΑπό τη στιγμή που έχουμε σενάριο εξιστόρησης, στην περίπτωση του «Η ΚΥΡΙΑ ΤΡΑΓΟΥΔΑ ΤΑ ΜΠΛΟΥΖ», θα φερθούμε αλλιώτικα κι ως σκηνοθεσία, αλλά κι ως παραγωγή. Ένα σενάριο εξιστόρησης και πολλαπλών επεισοδίων, οφείλει να δώσει πληρέστερη έμφαση στην εποχή και στους χώρους , άρα το σκηνογραφικό κομμάτι αποκτά βαρύνουσα σημασία και δεν είναι μόνο πλαίσιο περιοριστικό, του «ΤΟΣΟ…ΟΣΟ» όπως στο Εργο-Ρόλος. Η παραγωγή είναι άλλη, η Σκηνογραφία εισηγείται χρώματα αναβίωσης χώρων και καταστάσεων, και βέβαια κι η Ενδυματολογία, όπου τα ρούχα καλούνται να προσδώσουν στην ταινία και μια γερή πινελιά παραγωγής, χωρίς να ξεφεύγουν καθόλου από τον προορισμό τους, από τη στιγμή που η μεγάλη παραγωγή για το ανθρωποκεντρικό σενάριο της εμβληματικής ηρωίδας, διαλέγει μια σταρ να την να την υποδυθεί. Μια Σταρ του Τραγουδιού απ΄τις κορυφαίες.. Την οποία οφείλει να ντύσει κι αναλόγως, ΠΑΝΤΑ ΠΑΝΩ ΣΤΟ ΡΟΛΟ αλλά σενάριο που αξιώνει Παραγωγή. Οπότε, σε αυτή την περίπτωση και τα σκηνικά και τα κοστούμια παίρνουν από μια προσκλησούλα για τη βραδιά των Οσκαρ.\nΣτην περίπτωση της Αντρα Ντέι και του «Οι Ηνωμένες Πολιτείες εναντίον της Μπίλι Χολιντέι», τα σκηνικά και τα κοστούμια είναι εξαιρετικά, αλλά είναι κι αυτά στην περιοριστική συμβολή που απαιτεί το έργο ρόλος. Κι η επιλογή της ηθοποιού, γίνεται με βάση αυτό που είχα γράψει και στο αφιέρωμα και το έχω παραθέσει πιο πάνω και στο τωρινό δημοσίευμα, ότι ζητούμενο εδώ είναι να βρεθεί η ΚΑΤΑΛΛΛΗ αφού όλα θα δουλεύουν μόνο για αυτό.\nΑυτή είναι κι η διαφορά του ΕΡΓΟ-ΡΟΛΟΣ, από τη διαφορά του ΕΡΓΟ ΣΕΝΑΡΙΟΥ ΓΥΡΩ ΑΠΟ ΡΟΛΟ. Στην πρώτη περίπτωση το σενάριο γράφεται με αντικειμενικό αλλά και περιορισμένο σκοπό να εξυπηρετήσει το ρόλο. Στη δεύτερη περίπτωση , το σενάριο γράφεται για να δείξει την ιστορία και τη διαδρομή του ρόλου, για να πει την ιστορία του ,οπότε η συμβολή των καλλιτεχνικών συντελεστών δουλεύει προς εντελώς διαφορετική κατεύθυνση.\nΥΓ Και μια κι οι δ΄το «Μπίλι Χολιντέι» έφτασαν ως το Οσκαρ, να πούμε ότι η συγκεκριμένη ηρωίδα, αν κι εμβληματική, σε καμία δεν κατάφερε να το δώσει. Η Νταϊάνα Ρος έχασε από τη ΛΑΪΖΑ ΜΙΝΕΛΙ στο «ΚΑΜΠΑΡΕ», η Αντρα Ντέι από την ΦΡΑΝΣΕΣ ΜΑΚ ΝΤΟΡΜΑΝΤ στο «NOMADLAND». Οι αφαιρέσεις κι οι λιτότητες επικράτησαν , ακόμα και στο μουσικό είδος, παρά οι έντονες δραματικότητες. Αλλά αυτό είναι θέμα για προσεχές «Σεμινάριο»\nΠερισσότερα σε αυτή την κατηγορία: « «MARTIN EDEN»: ΜΥΘΙΣΤΟΡΗΜΑΤΙΚΗ ΤΑΙΝΙΑ ΑΠΟ ΤΟ ΙΤΑΛΙΚΟ ΣΙΝΕΜΑ «ΠΑΓΙΔΕΥΜΕΝΟΙ» (Shorta): AN OI ΑΔΕΛΦΟΙ ΝΤΑΡΝΤΕΝ ΗΤΑΝ ΕΡΓΟΚΕΝΤΡΙΚΟΙ…. »


Ιστορικό Νομοθεσίας Τυπικοί Νόμοι - Ν2259-ΦΕΚ283-07101952\nΤη 7 Oκτωβρίου 1952\nΝΟΜΟΣ ΥΠ' ΑΡΙΘ. 2259\nΠερί τροποποιήσεως ενίων διατάξεων περί Ταχ. Ταμιευτηρίου και άλλων τινών διατάξεων.\nΕπιτρέπεται όπως διά κοινής αποφάσεως των αρμοδίων Υπουργών και των Υπουργών των Οικονομικών και των Συγκοινωνιών ανατίθηται εις το Ταχυδρομικόν Ταμιευτήριον, επί καθοριζομένη κατά την περίπτωσιν προμηθεία, η διά των, ανά το Κράτος, γραφείων του Ταχυδρομιού Ταμιευτηρίου και των Ταχυδρομείων, πληρωμή των μερισμάτων των Μετοχικών Ταμείων των πολιτικών και των στρατιωτικών εν γένει μερισματούχων ως και περιθάλψεως και βοηθημάτων πάσης φύσεως. Ο τρόπος της διανομής της προμηθείας μεταξύ των υπηρεσιών των Ταχυδρομείων και του Ταχ. Ταμιευτηρίου και της διαθέσεως τούτων κανονίζεται διά κοινής αποφάσεως των Υπουργών των Οικονομικών και των Συγκοινωνιών.\nΗ διάταξις του εδ. 3 του άρθρου 5 του Νόμου ΓΥΜΣΤ (υπ' αριθ. 3446) καταργείται.\nΤο Διοικητικόν Συμβούλιον του Ταχ. Ταμιευτηρίου ορίζει δι' αποφάσεών του τον χρόνον της ενάρξεως και λήξεως του χορηγουένου εις τους πάσης φύσεως καταθέτας τόκον.\nΗ παρ. 1 του άρθρου 1 του Α.Ν. 2728/40 αντικαθίσταται ως έπεται:\n"Επιτρέπεται εις το Ταχ. Ταμιευτήριον ίνα δέχεται καταθέσεις αίτινες εγγράφονται εις ιδίους Λ/σμούς υπό τον τίτλον "Ταχυδρομικοί τρέχοντες Λ/σμοί". Επί των καταθέσεων τούτων δύναται να παρέχηται τόκος κατόπιν αποφάσεως του Διοικητικού Συμβουλίου του Ταχ. Ταμιευτηρίου".\nΕπιτρέπεται εις το Ταχ. Ταμιευτήριον να χορηγή ατομικά δάνεια μέχρι πέντε βασικών μισθών εις μονίμους Δημοσίους Υπαλλήλους κεκτημένους υπερδεκαπενταετή συνολική υπηρεσίαν, εξοφλητέα εντός τριετίας διά μηνιαίων εκ του μισθού τοκοχρεωλυτικών κρατήσεων.\nΤο ποσόν των δανείων, ο τόκος, τα ασφάλιστρα και ο χρόνος εξοφλήσεως καθώς και πάσα άλλη λεπτομέρεια κανονίζεται δι' αποφάσεων του Διοικητικού Συμβουλίου. Το ύψος του δανείου δεν δύναται να υπερβαίνη το ποσόν, διά την εξυπηρέτησιν του οποίου, καθώς και των τυχόν βαρυνόντων τον μισθόν υπαλλήλου κρατήσεων εξ άλλων δανείων απαιτείται κράτησις μείζων των 3/10 συνολικώς του βασικού μηνιαίου μισθού.\nΔιά την ασφάλειαν του δανείου τούτου ο υπάλληλος εκχωρεί το απαιτούμενον διά την εξυπηρέτησιν ποσό, εκ του μισθού του, της συντάξεως εν περιπτώσει εξόδου αυτού εκ της υπηρεσίας καθώς και ολόκληρον το εφ' άπαξ βοήθημα ούτινος δικαιωθήσεται ούτος.\nΔύναται δε το Διοικητικόν Συμβούλιον του Ταχ. Ταμιευτηρίου να κατάσχη εκ της συντάξεως ης δικαιωθήσονται οι κληρονόμοι αποβιώσαντος οφειλέτου το απαιτούμενον διά την εξυηπηρέτησιν του δανέιου ποσόν καθώς και ολόκληρον το βοήθημα.\nΗ μηνιαία τοκοχρεωλυτική δόσις παρακρατείται υποχρεωτικώς υπό του ενεργούντος την πληρωμήν του μισθού του βοηθήματος ή της συντάξεως Ταμείου, επί τη σχετική ειδοποιήσει του Ταχ. Ταμιευτηρίου.\nΑκόλουθοι του Ταχ. Ταμιευτηρίου, μεταταγέντες εκ του βοηθητικού προσωπικού εις τον κύριον τοιούτον και εις τον βαθμόν του Ακολούθου δυνάμει και υπό τους περιορισμούς των διατάξεων του άρρθου 4 του Α.Ν. 1286/1938 "περί τροποποιήσεως, συμπληρώσες και διορθώσεως ενίων διατάξεων των Α.Ν. 391/1936 και 1118/1938 περί Ταχ. Ταμιευτηρίου", δύνανται, μετ' απόφασιν του Διοικ. Συμβουλίο του Ταχ. Ταμιευτηρίου, να επανέλθωσιν εις το Βοηθητικόν Προσωπικόν και εις την τάξιν ην κατέχουσιν σήμερωον νεώτεροι αυτών εν τη σειρά αρχαιότητος ην εκέκτηντο εις τον προ της εις ακόλουθον μετατάξεώς των βαθμόν.\nΤο Διοικ. Συμβούλιον του Ταχ. Ταμιευτηρίου εκτιμών την ευδόκιμον εκάστου υπηρεσίαν και τα λοιπά΄ουσιαστικά και τυπικά προσόντα δύναται κατά την απόλυτον αυτού κρίσιν να μετατάξη τους εν λόγω ακολούθους και εις κατωτέραν, της ης δικαιούνται κατά τ' ανωτέρω τάξιν.\nΟι ούτω μετατασσόμενοι ακόλουθοι λογίζονται διά την αρχαιότητα και απόκτησιν προσόντων περαιτέρω προαγωγής ως κατέχοντες την τάξιν εις ην μεταταχθήσονται, αφ' ης προήχθησαν εις την τάξιν ταύτην νεώτεροί των βοηθοί κατά τ' ανωτέρω, εκτός εάν μεταταγώσιν εις κατωτέραν της ης δικαιούνται τάξιν οπότε λογίζονται αφ' ης η μετάταξις δημοσιευθή εις την Εφημερίδα της Κυβερνήσεως.\nΕκ της εφαρμογής των διατάξεων του παρόντος άρθρου δεν γεννάται δικαίωμα απολήψςως αναδρομικών αποδοχών.\nΠαρέχεται το δικαίωμα εις τα Ταχυδρομικά Ταμιευτήρια να χορηγώσι τοκοχρεωλυτικά δάνεια προς τας Εφορείας των Εθνικών Σταδίων και Γυμναστηρίων επί σκοπώ συμπληρώσεως των εγκαταστάσεών των, τη εγκρίσει των Υπουργών Εθνικής Παιδείας και Θρησκευμάτων και Συγκοινωνιών, τη εγγυήσει του Δημοσίου παρεχομένη διά του δανειστικόύ συμβολαίου υπό του Υπουργού των Οικονομικών και εξυπηρετουμένων κατά τας ενιαυσίας δόσεις εκ του παρά των Υπουργείω Εθνικής Παιδείας και Θρησκευμάτων τηρουμένου ειδικού λογαριασμού "Κεφάλαιον Εθνικής Σωματικής Αγωγής".\nΗ αληθής έννοια της διατάξεως της παρ. 7 του άρθρου 1 του Α.Ν. 2498/40 είναι ότι ο Πρόεδρος του Ελεγκτικού Συνεδρίου ή ο νόμιμος αυτού αναπληρωτής αναπληρούν καθ' όλα τον Πρόεδρον του Διοικητικού Συμβουλίου του Ταχ. Ταμιευτηρίου εφ' όσον δεν έχει ορισθή ο κατά την παρ. 1 εδάφ. Α του άρθρου 1 του αυτού Α. Ν. 2498/40 εκ της Διοικήσεως της Τραπέζης της Ελλάδος αναπληρωτής, συγκαλών το Συμβούλιον και υπογράφων παν έγγραφον, ούτινος η υπογραφή ανήκει εις τον Πρόεδρον.\nΚυρούνται αι μέχρι σήμερον εκδοθείσαι πράξεις ή αποφάσεις του Διοικητικού Συμβουλίου του Ταχ. Ταμιευτηρίου, υφ' ην σύνθεσιν ελήφθησανκαι εξεδόθησαν, εφ' όσον δεν εξεδόθη επ' αυτών μέχρι της δημοσιεύσεως του παρόντος ακυρωτική απόφασις του Συμβουλίου της Επικρατείας.\nΔιατηρούνται εν ισχύι και μετά την ισχύν του υπ' αριθ. 1811/1951 Νόμου αι αφορώσαι τον διορισμόν υπαλλήλων επί συμβάσει παρά τω Ταχ. Ταμιευτηρίω διατάξεις του Α.Ν. 1118/1938 (άρθρα 2, 9 και 10), ως αύται ετροποιήθησαν και συνεπληρώθησαν μεταγενεστέρως, εξαιρέσει μόνον των τοιύτων υπό στοιχεία Β και Δ του άρθρου 9 του Α.Ν. 1118/1938 των προβλεπουσών την πρόσληψιν δύο (2) εργοδηγών ή επιστατών και δύο (2) υπαλλήλων διαφημίσεως.\nΚυρούται η υπ' αριθ. 428 της 20.5.50 πράξις του Υπουργικού Συμβουλίου αναφορικώς με την κατά το άρθρον 203 του Νόμου 1811 του 51 "περί Κώδικος καταστάσεως των Δημοσίων Διοικητικών υποαλλήλων" κατανομήν θέσεων του προσωπικού των Ταχ. Ταμιευτηρίων, των θέσεων του βοηθητικού προσωπικού κατανεμομένων εις την Α κατηγορίαν, εξελισσομένων και των υπαλλήλων εις ους αντιστοιχούν αι θέσει αύται ως και οι συθνάδελφοί των του κυρίου προσωπικού, εφ' όσον κέκτηνται τα αυτά προσόντα τιθέμενοι εις το αριστερόν τούτων.\nΗ τοιαύτη κατανομή θέσεων γενήσεται κατά τας διατυπώσεις του άρθρου 203 του Νόμου 1811 του 51 διά Β. Δ/τος, διού και τροποποιείται τυχόν εκδοθέν τοιούτον, εφ' όσον η δι' αυτού γενομένη κατανομή των θέσεων αντίκειται τω παρόντι.\nΟι προ της ενάρξεως ισχύος του Ν.Δ. 1049/1949 υπηρετούντες παρά τη υπηρεσία Ταχυδρ. Αυτοκινήτων τεχνίται Τ.Τ.Τ., οίτινες περιελήφθησαν λόγω ης ονομασίας των ως τεχνιτών, μεταξύ του αυτοδικαίως κατά το άρθρον 22 του Νόμου τούτου μεταταχθέντος εις τον Ο.Τ.Ε. προσωπικού, εξηκολούθησαν δ' έκτοτε άνευ διακοπής εργαζόμενοι παρά τη αυτή Υπηρεσία, λογίζονται ως ουδέποτε περιληφθέντες εις την ανωτέρω μετάταξιν και εν συνεχεία διατηρήσαντες την δημοσιοϋπαλληλικήν ιδιότητα. Οι ως ανωτέρω καταλαμβάνουσιν αυτοδικαίως υφισταμένας παρά τη Ταχυδρομική Υπηρεσία ισαρίθμους κενάς οργανικάς θέσεις τεχνιτών, εφαρμόζονται δε διά την ένταξιν και μονιμοποιήσιν των εκ τούτων εκτάκτων αι διατάξεις των άρθρων 205 και 60 του Ν. 1811/1951 "περί Κώδικος καταστάσεων των Δημοσίων Διοικητικών υπαλλήλων".\nΔιατηρούνται εν ισχύι αι διατάξεις του άρθρου 12 του Α.Ν. 699/1937 επιτρεπομένης και της εφεξής προσλήψεως προσωρινών αναπληρωτών διανομέων κατά την θερινήν περίοδον.\nΕν Αθήναις τη 7 Οκτωβρίου 1952\nΟ επί των Συγκοινωνιών Υφυπουργός\nΟ επί των Δικαιοσύνης Υπουργός


ΠΑΡΕΔΩΣΑΝ 60.000 ΚΑΠΑΚΙΑ\nΜέσα σε ένα ευχάριστο κλίμα, τα παιδιά του ΚΔΑΠ Αμπελοκήπων της Κοινωφελούς Επιχείρησης ΚΕΚΠΑ – ΔΙΕΚ του Δήμου Βόλου, που αποτελεί δράση συγχρηματοδοτούμενη από την Ευρωπαϊκή Ένωση και την Ελλάδα στα πλαίσια του ΕΣΠΑ 2014-2020, (τελικός δικαιούχος της δράσης είναι η ΕΕΕΤΑΑ και ανάδοχος του έργου είναι η ΚΕΚΠΑ – ΔΙΕΚ), παρέδωσαν στην ομάδα διάσωσης πάνω από 60.000 καπάκια, που είχαν συλλέξει κατόπιν παρότρυνσης των παιδαγωγών-εμψυχωτριών του ΚΔΑΠ εδώ και τέσσερα χρόνια περίπου.\nΟι παιδαγωγοί-εμψυχώτριες του ΚΔΑΠ, κ. Μόσχου Δέσποινα, κ. Κολοφωτιά Αθανασία και κ. Νίκου Ελένη, ευαισθητοποίησαν τα παιδιά πάνω στο θέμα της αναπηρίας, όπως και στο ότι για κάποια άτομα η αγορά αμαξιδίου αποτελεί ύψιστο θέμα και το έχουν πραγματικά ανάγκη, προκειμένου να ικανοποιούν τις καθημερινές τους ανάγκες. Έτσι, μετά από συγκεκριμένες δραστηριότητες και κατασκευές κλήθηκε η ομάδα διάσωσης, ώστε να δοθούν τα καπάκια και στη συνέχεια να παραδοθούν στο Σωματείο Κινητικά Αναπήρων « ΙΠΠΟΚΑΜΠΟΣ», προκειμένου να βρουν το δρόμο τους.


Katerina's diary: Οι μοιραίοι\nκαιρος να παρουμε την ζωη μας στα χερια μας...\nαπαξια στην πολιτικη και στους μιζωμενους πολιτικους ολους χωρις εξαιρεση..\n1:44 μ.μ., Ιουλίου 02, 2008\nΈτσι, έτσι.. Τσάμπα τους καλοπληρώνουμε.. Αναρωτιέμαι ποια υγιής επιχείρηση θα τους προσλάμβανε όλους αυτούς.. Η για να είμαστε δίκαιοι τους περισσότερους από αυτούς..\nΆσε που μας ¨"χρωματίσανε" και έτσι βαμμένους μας βάζουν να αρπαζόμαστε μεταξύ μας για το δικό τους φαγοπότι..\n2:07 μ.μ., Ιουλίου 02, 2008\nsto email sou sto yahoo exeis apantisi gia to venetia request\n2:11 μ.μ., Ιουλίου 02, 2008\nΕυχαριστώ πολύ και για λογαριασμό των θυγατέρων μου, αγαπητέ μου!!!\n4:23 μ.μ., Ιουλίου 02, 2008\nna pirasiti kala\n4:27 μ.μ., Ιουλίου 02, 2008\nΔυστυχώς για την επανίδρυση του κράτους δικαίου, πρέπει να διαθέτει το κράτος αυτό και "πολίτες δικαίου".\nΤο κακό είναι πως το προφίλ του μέσου Έλληνα συμβαδίζει με το "Ότι αρπάξουμε".\nΚαι ο μέσος αυτός Έλληνας είναι ο ίδιος υπεύθυνος για τη σημερινή κατάσταση, πολύ περισσότερο από τον κάθε πολιτικό, εφ'όσον εκείνος τον τροφοδοτεί.\nΌσο για τα οικονομικά μας...σνιφ...συναυλιοδάνειο θα σκάσει μύτη??? Το χρειάζομαι επειγόντως! (Και ΟΧΙ για τη Μαντόνα!)\n6:34 μ.μ., Ιουλίου 02, 2008\nΔεν έχω παρά -με βαριά καρδιά για την κατάντια- να συμφωνήσω αγαπητό μου patsiouri.. Σαρξ εκ της σαρκός μας και οι πολιτικοί..\nΑλλά.. ποιό είναι το κομβικό σημείο που διαλύθηκε "το κράτος" και η οργάνωσή του; Πως καταρρακώθηκαν συνειδήσεις και αξιοπρέπειες, καθώς και το περί δικαίου αίσθημα; Ποιός μας κοίμησε;\nΕπίτρεψέ μου επειδή σε αυτό το κομβικό σημείο ήμουν ακόμα στην Τράπεζα και είδα το.. αυγό του φιδιού, να επιμείνω ότι οι πολιτικοί, οι μανιπουλάτορες των ΜΜΕ και κάποιοι πίσω από τη σκηνή, ήταν η αιτία...\n2:37 π.μ., Ιουλίου 03, 2008\nΔεν υπήρξε κομβικό σημείο...ξεκίνησε στραβά το ημέτερον κράτος και εξακολουθεί να πορεύεται στραβότερα...τόσο απλά...\n11:54 π.μ., Ιουλίου 03, 2008\nΦυσικά και δεν υπήρξε.\nΑπλά από ένα σημείο και μετά, μαζί με τις διεφθαρμένες αρχές μπήκε στο παιχνίδι και ένα μεγάλο ποσοστό του λαού και από τότε η αλληλεπίδραση κάνει πολύ καλά τη δουλειά της...\nΠριν λίγο τσακώθηκα once again με μία νεαρότατη κυρία στη γειτονιά μου που την τσάκωσα για δεύτερη φορά να πετάει λερωμένες πάνες κ.α στον κάδο ανακύκλωσης...(ο κανονικός βρόσκεται ΑΚΡΙΒΩΣ έξι βήματα πιο κάτω...)\nΤης αξίζει ευνομούμενο κράτος?\nΓιατί σ'ένα ευνομούμενο κράτος θα πληρώναμε όλοι μαζί επιπλέον έτσι ώστε να εμφυτευτεί σαρωτής ματιού πάνω στον κάθε κάδο!\n9:36 μ.μ., Ιουλίου 03, 2008\nΥπαρχει πουθενα πανω σ αυτον τον πλανητη κανΕΝΑ ΚΡΑΤΟΣ ΔΙΚΑΙΟΥ?\n6:37 μ.μ., Ιουλίου 07, 2008\n...κομβικώς ή ουχί...\n«Ζητείται ακόμα ελπίς, εντός μας, γιατί δεν υπάρχει από κανέναν γύρω μας...»\nΩς "γνήσιος" καβαφικός, Κατερίνα, θα σού πω ότι..., όπως κι εσύ υποδείχνεις άλλωστε, μήπως, λέω μήπως, για την ελπίδα ισχύει ό,τι και για τους Λαιστρυγόνες και τους Κύκλωπες;;;\nΠάρτε το και ως "υπόθεση εργασίας", φίλτατοι συμπλογκιστές και συμπλογκίστριες.\n«Αλλά.. ποιό είναι το κομβικό σημείο που διαλύθηκε "το κράτος" και η οργάνωσή του; Πως καταρρακώθηκαν συνειδήσεις και αξιοπρέπειες, καθώς και το περί δικαίου αίσθημα; Ποιός μας κοίμησε;»\nΕδώ βέβαια έχουμε «ΤΑ ΤΕΙΧΗ»... Τα λένε όλα.\nΔεν ήταν... εκ γενετής όμως έτσι... Όπως φτιάχτηκε ΕΤΣΙ, μπορεί να ...ξεφτιαχτεί και φτιαχτεί ΑΛΛΟΙΩΣ...\nΘέμα Γενικής Παιδείας (Δημοτικό-Γυμνασιολύκειο) είναι κατ' εμέ.\nΚότσια έχουμε να τό απαιτήσουμε, να τό επιβάλουμε;\nΣυμφωνώ, μόνο που θεωρώ ότι ΚΑΙ για το κράτος ισχύει το παραπάνω για τον «μέσο έλληνα».\nΌχι, κατηγορηματικά ΟΧΙ. Απλώς υπάρχουν κράτη με λιγότερη/περισσότερη αδικία. Κράτος Δικαίου δεν υπάρχει.\nΜπορείς όμως να ξεκινήσεις φτιάχνοντας ένα ...μέσα σου. Μετά το απλώνεις στην οικογένειά σου και βλέπεις.\n1:49 μ.μ., Ιουλίου 08, 2008\nΕντός μας... εκεί βρίσκεται ίσως η μόνη παρηγοριά... ίσως...\n2:07 μ.μ., Ιουλίου 08, 2008\n3:06 μ.μ., Ιουλίου 08, 2008\nΕμπιστευόμαστε τους εαυτούς μας, τους φίλους και τους συγγενείς μας. Εκεί μπορούμε να φτάσουμε και εκεί πρέπει.\nΓια τους παραπάνω, απλώς μπορούμε να μην τους ξαναψηφίσουμε... Και εδώ η δύναμη είναι στο χέρι μας.\n7:21 μ.μ., Ιουλίου 11, 2008\nΓειά σας αγαπητοί μου φίλοι!!!\n6:48 μ.μ., Ιουλίου 15, 2008


Έγκλημα Κάτω Από τον Ήλιο. - Δήμος Πετρούπολης\nΈγκλημα Κάτω Από τον Ήλιο.\nΘερινός Κινηματογράφος Πετρούπολης: Έγκλημα Κάτω Από τον Ήλιο.\nΔείτε σήμερα Πέμπτη 6 Αυγούστου την ταινία «Έγκλημα Κάτω Από τον Ήλιο» στο «Σινέ Πετρούπολις». Η ταινία θα προβάλλεται από την Πέμπτη 6 Αυγούστου έως την Κυριακή 9 Αυγούστου 2020 και ώρα 21:00 & 23:15.\nΟ εκατομμυριούχος Σερ Όρας Μπλατ, έχει χάσει ένας αμύθητης αξίας διαμάντι κι αναθέτει στον Ηρακλή Πουαρό να το βρει. Ο παγκοσμίου φήμης και περιστρεφόμενου μυστακίου Βέλγος ντετέκτιβ θ’ αναγκαστεί να κάνει διακοπές (πράγμα που δυσαρεστεί κι αυτόν και τους οικοδεσπότες του), σ’ ένα νησάκι της Αδριατικής, στο ξενοδοχείο της Ντάφνι Κασλ, όπου συχνάζουν κατά κύριο λόγο πλούσιοι Βρετανοί. Όταν, όμως, η επιθυμητή και κακομαθημένη σταρ του θεάτρου, Αρλίνα, βρεθεί νεκρή με το μαγιό στην παραλία, ο Πουαρό θα βάλει το μυαλό του σε εντατική λειτουργία, εξετάζοντας άλλοθι και πιθανούς ενόχους.\nΔείτε το trailer της ταινίας ΕΔΩ: https://youtu.be/CJia56_RsJc\nΔιαβάστε περισσότερα στον παρακάτω σύνδεσμο: https://www.cinepetroupolis.gr/p/evil-under-sun.html


Γεια σας κι από εμένα\ndominotheory · 5 · 2247\non: 17 May, 2011, 00:31:26\nΓεια σας κι από εμένα αγαπητές/οί, είναι καιρός που θέλω να συστηθώ, κι όλο το αναβάλλω.\nΛέγομαι Αργύρης Γεωργουλής. Αγάπησα το διάβασμα, τη λογοτεχνία και γενικότερα την ενασχόληση με τη γλώσσα από μικρός και με τη μετάφραση ασχολούμαι εδώ και τέσσερα περίπου χρόνια.\nΈχω μεταφράσει τεχνικά κείμενα (manuals για εκχιονιστικά και πυροσβεστικά οχήματα, διαγραμμιστικά μηχανήματα και άλλα παρόμοια) αλλά και κείμενα κοινωνιολογίας, θεολογίας, φιλοσοφίας από τα αγγλικά προς τα ελληνικά, καθώς και κείμενα ορισμένων ιστοτόπων από τα ελληνικά προς τα αγγλικά.\nΠέρυσι (2009-2010), παρακολούθησα με επιτυχία το μονοετές πρόγραμμα εκπαίδευσης μεταφραστών στο Κέντρο Μεταφραστικών Σπουδών metaφραση, όπως επίσης και δυο σεμινάρια (Επάγγελμα Μεταφραστής και SDL Trados 2009).\nReply #1 on: 17 May, 2011, 00:50:38\nBenvenuto, Αργύρη ;)\nReply #2 on: 17 May, 2011, 00:58:52\nΟύσα σχετικά νέα κι εγώ στο φόρουμ, welcome Αργύρη!\nReply #3 on: 17 May, 2011, 08:42:13\nΚαλώς όρισες στο Translatum, Αργύρη και σε ευχαριστούμε για τα καλά σου λόγια!\nReply #4 on: 17 May, 2011, 09:43:49\nΕπίσημο καλωσόρισμα κι από μένα, Αργύρη. Καλή συνέχεια και σ' εσένα τόσο εδώ όσο και σε ό,τι κι αν καταπιαστείς.


ΥΠΕΝ: αυτές είναι οι σημαντικές αλλαγές στο πολεοδομικό νομοσχέδιο | ECOPRESS\nΕιδήσειςΚτηματαγοράΟικιστικάΠολεοδομίαΧωροταξία 3 Δεκεμβρίου 2020 Αργύρης\nMHXANIKOI2315 ΑΚΙΝΗΤΑ1878 ΑΥΘΑΙΡΕΤΑ632 ΠΟΛΕΟΔΟΜΙΚΟ ΝΟΜΟΣΧΕΔΙΟ15 ΥΠΕΝ1580\nΣύμφωνα με ανακοίνωση του γραφείου Τύπου του ΥΠΕΝ με τα βασικά σημεία ομιλίας του υπουργού στην Ολομέλεια της Βουλής για το χωροταξικό-πολεοδομικό νομοσχέδιο αναφέρεται ότι απευθυνόμενος στην αξιωματική αντιπολίτευση, ο κ. Χατζηδάκης τόνισε πως «η κριτική του ΣΥΡΙΖΑ είναι γεμάτη από τσάμπα κακία. Μας κάνετε μια κακιασμένη αντιπολίτευση και όσα έλεγε η Αριστερά για τη χωροταξία, για την πολεοδομική ανάπτυξη, την εκτός σχεδίου δόμηση και την προστασία του περιβάλλοντος, επί της ουσίας ξεχάστηκαν στο βωμό μιας ακραίας ψηφοθηρίας. Σας χαρίζουμε την ψηφοθηρία και τον λαϊκισμό και κρατάμε αυτή τη μεγάλη ευρωπαϊκή μεταρρύθμιση».\n«Δείτε την εικόνα σε πολλές περιοχές της πατρίδας μας και πείτε μου αν πρέπει να συμβιβαστούμε με αυτή την εικόνα. Κι αν ο Πρωθυπουργός, ο Κυριάκος Μητσοτάκης, έχει την εντολή να συμβιβαστεί με αυτή την εικόνα. Πας σε πολλές περιοχές και βλέπεις ένα σπίτι και δίπλα ένα μαντρί και δίπλα ένα ξενοδοχείο και δίπλα ένα θερμοκήπιο. Μας έχει ξεπεράσει στα τοπικά πολεοδομικά σχέδια όλη Ευρώπη, συμπεριλαμβανομένης και της Αλβανίας. Λοιπόν εμείς δεν συμβιβαζόμαστε με αυτό. Έχουμε εντολή από τον ελληνικό λαό να προχωρήσουμε μπροστά σε όλες τις ανάγκεςευρωπαϊκές μεταρρυθμίσεις που εκσυγχρονίζουν την Ελλάδα. Και έτσι προχωρούμε.\nΕμείς λοιπόν κυρίες και κύριοι, όλη ομάδα που συνετέλεσε σε αυτό το νομοσχέδιο,είμαστε περήφανοι για αυτήν την μεγάλη τομή στην πολεοδομία και στη χωροταξία, που επιχειρεί να βάλει μία τάξη στο χάος όσο περισσότερο γίνεται. Γιατί σωστά επισημάνθηκε από πολλούς συναδέλφους, το βλέπουμε με μια ματιά γύρω μας και στην Αθήνα και στις άλλες πολλές και στα χωριά ότι το χάος έχει μεγαλώσει και τις τελευταίες δεκαετίες τόσο πολύ που προφανώς δεν μπορεί να αντιμετωπιστεί πλήρως ούτε με αυτό ούτε και με άλλα νομοσχέδια. Αλλά πρέπει να ρίξουμε μια πέτρα στο τέλμα.\nΔεύτερον, κάνουμε μια παρέμβαση που δεν τόλμησε να κάνει ο ΣΥΡΙΖΑ τα 4,5 χρόνια που κυβέρνησε: περιορίζουμε τηδόμηση για την επιχειρηματική δραστηριότητα όταν είναι άτακτη. Περιορίζουμε τους σχετικούς συντελεστές για τη βιομηχανία κατά 33%! Εμείς που δήθεν υπηρετούμε τα μεγάλα συμφέροντα κάνουμε κάτι που εσείς δεν κάνατε! Και βέβαια την ίδια στιγμή δίνουμε κίνητρα για την οργανωμένη επιχειρηματική δραστηριότητα μέσα στα Επιχειρηματικά Πάρκα, όπως συμβαίνει σε όλη την Ευρώπη. Εκεί δίνουμε παραπάνω συντελεστές.\nΕμείς απαλλάσσουμε από την ομηρία των αιώνιων ρυμοτομικών απαλλοτριώσεων πολλούς ιδιοκτήτες σε όλη την Ελλάδα. Οι Δήμοι –και κανένας μας- δεν μπορεί να λειτουργεί παρά το Σύνταγμα και να δεσμεύουμε τις περιουσίες των συμπολιτών μας χωρίς να τιςαξιοποιούμε! Και μάλιστα επ’ άπειρον! Λέμε «Δήμαρχε, μια τετραετία το δέσμευσες. Δεύτερη τετραετία το δέσμευσες. Αλλά κάνε κάτι, βρες έναν τρόπο να το αξιοποιήσεις: «Δεν είμαστε ανελεύθερο καθεστώς, προστατεύεται το δικαίωμα της ιδιοκτησίας σε αυτή την χώρα και πάντως εμείς από την πλευρά μας αυτό το λέμε ξεκάθαρα. Και βεβαίως δίνουμε τη δυνατότητα στους Δήμους -και μέσω του Ταμείου Ανάκαμψηςκαι μέσω του Πράσινου Ταμείου- να χρηματοδοτηθούν και να προχωρήσουν προς αυτή την κατεύθυνση και αυτό είναι απολύτως σαφές.\nΚαι εμείς είμαστε που σήμερα -Παγκόσμια Ημέρα για τους συνανθρώπους μας με αναπηρία- φέρνουμε στη Βουλή ρυθμίσεις για την προσβασιμότητα των αναπήρων. Φέρνουμε ρυθμίσεις για τα ασανσέρ, τα πλατύσκαλα, τις ράμπες προκειμένου να μην μιλάμεθεωρητικά για τους συνανθρώπους μας αυτούς, αλλά να κάνουμε κάτι συγκεκριμένο. Και ελπίζω ότι η Βουλή των Ελλήνων ομοφώνως θα εγκρίνει τουλάχιστον αυτό το άρθρο!».\n«Στην χωροταξική τροπολογία φέρνουμε μια ρύθμιση που επικρίθηκε, για την Κεντρική Υπηρεσία Δόμησης.Γιατί θα μπορεί το Υπουργείο να παρεμβαίνει σε μερικές περιπτώσεις. Τι θέλουμε; Το Υπουργείο να είναι το αλεξικέραυνο. Να δέχεται κριτική από τους πολίτες, την αντιπολίτευση, τους φορείς από τους πάντες, αλλά να είναι θεατής της κατάστασης! Να υπάρχουν αδύναμες ΥΔΟΜ σε Δήμους, να διαιωνίζεται το θέμα, να υπάρχουν τα φαινόμενα που εσείς οι ίδιοι καταγγείλατε, αλλά να αντιμετωπιστεί το θέμα ελπίζοντας σε κάποιο θαύμα!\nΚάνουμε μια ρύθμιση, βάζοντας τέλος στη φάμπρικα με τους ναΐσκους και τα ναΰδρια,δηλαδή τους μικρούς ναούς που χρησιμοποιούνται προσχηματικά προκειμένου να χρησιμοποιούνται ως όχημα για να κάνουν αυθαίρετες κατασκευές, ιδιαίτερα στα νησιά μας. Με αυτό το νομοσχέδιο και με την τροπολογία – που σας είδα να αντιδράτε- αυτή η πρακτική τελειώνει! Και αυτό έχει την υπογραφή της Νέας Δημοκρατίας».\nΑυτήν την πολιτική τη συνδυάζουμε με μεταβατικά μέτρα. Υπάρχουν τα δύο χρόνια προσαρμογής για να βγει η οικοδομική άδεια, υπάρχει περαιτέρω παράταση αν σε μπλοκάρει το δασαρχείο ή η αρχαιολογική υπηρεσία και έχεις και άλλα 4 χρόνια για να κτίσεις, δηλαδή εάν βιάζεσαι έχεις μίνιμουμ 6 χρόνια. Και αν δεν βιάζεσαι, θα πας εκεί που είναι το 20% της χώρας. Στο 20% της χώρας υπάρχουν Τοπικά Πολεοδομικά Σχέδια και δεν κατέρρευσε κανένας εκεί. Ο κ.Βλάχος αναφέρθηκε σε διάφορες περιοχές της Αττικής και εγώ αναφέρθηκα σε 3 δήμους του νομού Λασιθίου. Γιατί δηλαδή στο Λασίθι το πράγμα πάει ομαλά και δεν θα πάει στα Χανιά; Κρήτη είναι και το ένα Κρήτη είναι και το άλλο.\nΠολεοδομικό χωροταξικό νομοσχέδιο: τα δύσκολα είναι μπροστά μας


Krasoblog: Κατεβάστε ~ Πειράματα Φυσικών Επιστημών με υλικά καθημερινής χρήσης\nΟ μικρός μαθητής συνδέει τις Φυσικές Επιστήμες με την καθημερινή ζωή και συσχετίζει την επιστήμη με το περιβάλλον. Καταλαβαίνει ότι η επιστήμη δεν είναι κάτι το εξωτικό, το μακρινό και ιδιαίτερο, αλλά συσχετίζεται με αντικείμενα και κοινές εμπειρίες της καθημερινής ζωής.\nΤο βιβλίο Πειραμάτων Φυσικών Επιστημών με υλικά καθημερινής χρήσης, περιέχει πολλά και χρήσιμα πειράματα που μπορούν να γίνουν χωρίς τη χρήση εξειδικευμένων οργάνων και διατάξεων.\nΚατεβάστε το αρχείο σε μορφή pdf 110 σελίδων, από εδώ ή εδώ.\nΑναρτήθηκε από Κρασοπατήρ στις Σάββατο, Ιουλίου 26, 2014


Συνωστισμός δυσαρεσκειών - Medium.gr\nΓράφαμε προ ημερών ότι το «σκάνδαλο των ομολόγων» μπορεί να αποτελέσει μιας πρώτης τάξεως πρόσχημα για κάποιους να καταψηφίσουν την κυβέρνηση. Το ίδιο και πολλαπλώς ισχύει και για την περίπτωση του βιβλίου της Ιστορίας της ΣΤ' δημοτικού. Εχουν άδικο να ανησυχούν για τον «συνωστισμό» στο κυβερνητικό στρατόπεδο.\nΟι κυβερνήσεις δεν καταψηφίζονται για θεωρητικούς ή συγγραφικούς λόγους. Καταψηφίζονται για πολύ πιο πεζούς ή όπως θα έλεγε κι ένας σύμβουλος του Κλίντον: «Είναι η οικονομία, η καθημερινότητα και άλλα πολλά, ανόητε».\nΗ πρόσφατη ιστορία επιβεβαιώνει τα παραπάνω. Αν οι κυβερνήσεις καταψηφιζόταν για τέτοιου τύπου θέματα, το ΠΑΣΟΚ του 2000 δεν θα έπρεπε να βρει ούτε την ψήφο του κ. Σημίτη. Δεν πρέπει να ξεχνάμε ότι η κυβέρνηση της τετραετίας 1996-2000 κατηγορήθηκε ότι έδωσε τα Ιμια και τον Οτσαλάν στους Τούρκους, την εθνική κυριαρχία στους Αμερικανούς, τη Μακεδονία στους «Φυρομιανούς». Υπήρξαν και οι κατηγορίες, ότι «πούλησε την Κύπρο στο Ελσίνκι» κι έστρωσε το χαλί της Τουρκίας στην Ευρωπαϊκή Ενωση.\nΚι όμως! Οι προσδοκίες για τον εκσυγχρονισμό της χώρας και τη βελτίωση της οικονομικής θέσης των πολιτών έδωσαν τη νίκη στις εκλογές. Αντιθέτως, παρά την εθνική επιτυχία της κυπριακής ένταξης στην Ε.Ε., το ΠΑΣΟΚ του 2004 έχασε με τέσσερις ποσοστιαίες μονάδες.\nΑυτό δεν σημαίνει ότι τα εθνικά θέματα ή άλλα που αγγίζουν το θυμικό των πολιτών δεν παίζουν ρόλο στις εκλογές. Επαιζαν σημαντικότερο στο παρελθόν κι εξακολουθούν να επηρεάζουν μια μερίδα του πληθυσμού. Δεν κρίνουν όμως εκλογές. Οι περισσότεροι Ελληνες νιώθουν ανασφάλεια κυρίως για την οικονομία και την προσωπική τους κατάσταση.\nΥπάρχει μια μεγάλη μερίδα πληθυσμού που δυσανασχετεί με τη σημερινή πραγματικότητα. Κάποιοι διότι βλέπουν την κατάστασή τους να επιδεινώνεται. Είναι οι απολυμένοι των περιοχών που υπάρχει αποβιομηχάνιση - κυρίως στην Κεντρική Μακεδονία. Κάποιοι διότι η κατάστασή τους επιδεινώνεται σχετικά: είναι οι εργαζόμενοι του ιδιωτικού τομέα. Ακόμη και σε εκείνη τη μερίδα του πληθυσμού που δεν πιέζεται οικονομικά, κάποιοι θα καταψηφίσουν την κυβέρνηση, διότι κάποιες προσδοκίες τους δεν επαληθεύτηκαν.\nΤο χειρότερο από τα ευρήματα των δημοσκοπήσεων -και για την κυβέρνηση, αλλά και για το πολιτικό σύστημα συνολικά- είναι η διάχυτη απαισιοδοξία που εκφράζουν οι πολίτες. Οι απαντήσεις που δόθηκαν στο τελευταίο Ευρωβαρόμετρο είναι χαρακτηριστικές: μόνο το 18% του πληθυσμού πιστεύει ότι η οικονομία είναι σε καλή ή σχετικά καλή κατάσταση. Οι Ελληνες αρχίζουν να πιστεύουν ότι τίποτε δεν γίνεται. Aυτό είναι κακό για την κυβέρνηση. Νιώθουν επίσης ότι τίποτε δεν πρόκειται να γίνει. Αυτό είναι κακό για όλο το πολιτικό σύστημα.\nΤο πρόβλημα λοιπόν που αντιμετωπίζει η κυβέρνηση δεν είναι ο θρυλούμενος «συνωστισμός στο λιμάνι της Σμύρνης», αλλά ο συνωστισμός δυσαρεσκειών για διάφορα θέματα. Από μικροπολιτικές προσδοκίες για διορισμούς κι άλλες απολαβές που κακώς δημιουργήθηκαν σ' ένα κομμάτι της βάσης της μέχρι και τις προσδοκίες για μεγάλες παρεμβάσεις, όπως είναι η επανίδρυση του κράτους, η βελτίωση της καθημερινότητας, οι δομικές μεταρρυθμίσεις οικονομίας κ.λπ. Οσο κι αν φαίνεται περίεργο, από τα τελευταία θα κριθεί η κυβέρνηση. Μπορεί να μην έχουν άμεσο εκλογικό αντίκτυπο, αλλά τα αποτελέσματα των δομικών αλλαγών γίνονται εμφανή με χρονική υστέρηση στην καθημερινότητα των πολιτών. Από την άλλη πλευρά λίγοι καταλαβαίνουν τις μεταρρυθμίσεις στο σύνολό τους, αλλά πολλοί νιώθουν την απουσία τους. Στην επαφή τους με το Δημόσιο. Στις ουρές που είναι αναγκασμένοι να περιμένουν. Στα χρήματα που δεν υπάρχουν για να υπηρετηθούν ζωτικές ανάγκες. Σ' αυτό που λέμε καθημερινότητα...\nΔημοσιεύτηκε στην εφημερίδα «Καθημερινή» στις 22.6.2007


Συστήματα Αποτροπής Οδήγησης στο Αντίθετο Ρεύμα\nΤο σύστημα αποτροπής οδήγησης στο αντίθετο ρεύμα έχει την δυνατότητα να ανιχνεύει οχήματα τα οποία κινούνται στο αντίθετο ρεύμα.\nΗ ανίχνευση πραγματοποιείται είτε με την εγκατάσταση βρόγχου στο οδόστρωμα, ή με την χρήση radar.\nΤο σύστημα αποτελείται από απαγορευτικές πινακίδες τύπου Ρ-7 (Απαγορεύεται η Είσοδος σε Όλα τα Οχήματα) που φέρουν δύο (2) αναλάμποντες φανούς LED διαμέτρου 200mm ή 300mm κίτρινου χρώματος (πρώτη προειδοποίηση), ενώ μετά από μερικά μέτρα τοποθετείται κόκκινος σηματοδότης σταθερού φωτισμού LED διαμέτρου 300mm (δεύτερη προειδοποίηση).\nΟ πίνακας ελέγχου περιέχει την μονάδα CPU (επεξεργαστής συστήματος) που διαχειρίζεται και αποθηκεύει τα συμβάντα παραβίασης (data logger), τα οποία μπορούν να μεταφερθούν σε USB stick (ASCII CSV format/Excel).\nΥπάρχει δυνατότητα ασύρματης ζεύξης (wireless) μεταξύ του πίνακα ελέγχου, των αναλάμποντων φανών και του σηματοδότη προειδοποίησης.\nΠροαιρετικά το σύστημα μπορεί να συνδεθεί με GPS για συγχρονισμό του εσωτερικού ρολογιού, ενώ για οποιαδήποτε δυσλειτουργία του συστήματος (π.χ. πτώση μπαταρίας, βλάβη κλπ.) μπορεί να αποσταλθεί SMS.\nΤο σύστημα μπορεί να τροφοδοτηθεί με 220VAC ή 12VDC μέσω φωτοβολταϊκού συστήματος, ενώ μπορεί προαιρετικά να συνδεθεί με κάμερα ασφαλείας η οποία να ενεργοποιείται μόνο κατά την διάρκεια παραβίασης για εξοικονόμηση ενέργειας και χώρου αποθήκευση δεδομένων.\nΦ/Β Σύστημα τροφοδότησης Compact, διαθέσιμο σε 5W, 10W, 20W, 50W απόδοσης, με 7Ah, 12Ah, 18Ah, 25Ah μπαταρία αντίστοιχα.\nΦ/Β Σύστημα τροφοδότησης, διαθέσιμο σε 50W, 80W, 100W, 140W απόδοσης, με 45Ah ή 90Ah μπαταρία.\nΤροφοδοτικό Class I, 230VAC/12VDC, 5A, IP55.Τροφοδοτικο Class II, 230VAC/12VDC, 2A/3, 5A, IP56\nΜειωτής Ταχύτητας (σαμαράκι) Ενισχυμένος 3,2εκ. - Μεσαίο τμήμα\nΜειωτής Ταχύτητας (σαμαράκι) Ενισχυμένος 3,2εκ. - Ακριανό τμήμα\nΜειωτής Ταχύτητας (σαμαράκι) Απλός 5εκ. - Μεσαίο τμήμα


Το πιο γρήγορο και δροσερό σορμπέ ροδάκινο – EL\nΕκτός από ωμά όμως, μπορείτε να τα κάνετε σορμπέ, έτσι ώστε να τα τιμήσουν ιδιαίτερα τα μικρά σας.\nΠρόκειται για ένα τέλειο επιδόρπιο, έξτρα λαχταριστό, ενώ προσφέρει και πολλά θρεπτικά συστατικά στον οργανισμό τους!\nΑν σας αρέσει το ροδάκινο, που είναι από τα αγαπημένα και δημοφιλή καλοκαιρινά φρούτα, τότε σίγουρα αυτή τη συνταγή θα τη λατρέψετε. Είναι εύκολη και σίγουρα δροσιστική, που θα την φτιάχνετε ξανά και ξανά μέσα στο καλοκαίρι.\nΣυνταγή για σορμπέ ροδάκινο με πέντε μόλις υλικά\n3-4 μέτρια ώριμα ροδάκινα (κομμένα στη μέση και λιωμένα)\n¼ του φλιτζανιού χυμό πορτοκάλι\nΒήμα 1ο: Λιώστε τα ροδάκινα σε ένα μπλέντερ και μεταφέρετέ τα σε ένα μπολ. Πρόσθεστε στο μπλέντερ τον χυμό λεμόνι, τον χυμό πορτοκάλι και τη ζάχαρη και ανακατέψτε καλά.\nΒήμα 2ο: Bάλτε τους χυμούς με την ζάχαρη στον πουρέ ροδάκινου και ανακατέψτε μέχρι να γίνει ένας ομοιόμορφος πολτός. Προσθέστε την βανίλια.\nBήμα 3ο: Μοιράστε το μείγμα σε μικρά πλαστικά ποτηράκια μιας χρήσης.\nΒήμα 4ο: Αφήστε τα στην κατάψυξη για μια ώρα περίπου και προσθέστε τα ξυλάκια στη μέση. Αφήστε τα για άλλη μια ώρα.\nPrevΠροηγούμενο ΆρθροΣαντορίνη: Σκότωσαν γατάκι και κρέμασαν τη σακούλα που το έβαλαν στο σπίτι της προέδρου στο Καμάρι\nΕπόμενο ΆρθροΝα γιατί δυσκολεύεστε να κοιμηθείτε το καλοκαίριNext


ΑΝΟΡΘΩΣΗ: «Αντώνης Παπαδόπουλος» για τους ομίλους\n03.02.2009 07:32 ΤΟΥ ΜΙΧΑΛΗ ΛΟΥΚΑ\nΈνα «Αντώνης Παπαδόπουλος» το οποίο να πληροί, όχι μόνο προδιαγραφές προκριματικών αλλά και ομίλων του Τσάμπιονς Λιγκ, έθεσαν ως στόχο στην Ανόρθωση. Ή καλύτερα, αποτελεί έναν από τους τρεις πυλώνες του διοικητικού οράματος για το άμεσο μέλλον, μετά τη βελτίωση της υποδομής και τον πλήρη επαγγελματισμό στον τρόπο εσωτερικής λειτουργίας.\nΡωτήσαμε από το Σάββα Κάκο κατά πόσο είναι εφικτό τέτοιο μεγαλεπήβολο σχέδιο, νοουμένου και της θέσης στην οποία είναι κτισμένη η έδρα της «κυρίας» και ο αναπληρωτής πρόεδρός της μάς απάντησε: «Βεβαίως. Με κάποιες σωστές μελέτες. Υπάρχει σίγουρα κάποιο κόστος, αλλά πιστεύω ότι με σωστή δουλειά, σωστό προγραμματισμό και δημιουργώντας κάποιους χώρους οι οποίοι θα φέρουν κάποια λεφτά, διότι πρέπει να βρεις τρόπο να γίνεται απόσβεση όπως έγινε με τα θεωρεία, όλα γίνονται. Σε πολύ σύντομο χρονικό διάστημα, πολλές από τις εγκαταστάσεις της Ανόρθωσης θα ξοφληθούν και θα αυξηθούν πολύ τα έσοδά της. Ο κόσμος πρέπει να έχει υπομονή. Τα πράγματα πρέπει να γίνουν σταδιακά».\nΈνα από τα πρώτα συμπεράσματα από τις τοποθετήσεις του στελέχους των «κυανόλευκων» είναι ότι δεν τίθεται θέμα δημιουργίας νέου γηπέδου. «Το έχω δηλώσει ξεκάθαρα. Ήταν μια βιαστική σκέψη δική μου όταν έβλεπα ότι δεν μας χωρούσε το ‘Αντώνης Παπαδόπουλος’. Βρήκαμε γη με σκέψη να κτίσουμε ένα γήπεδο των 18.000 θέσεων, κάτι σαν μίνι Emirates», σχολίασε ο Σάββας Κάκος, παραδεχόμενος: «Ήταν μια βιαστική κουβέντα από εμένα, αλλά όταν κάνεις δεύτερες σκέψεις, εκείνο το οποίο δεν πρέπει να ξεχνούμε είναι ότι η Ανόρθωση έχει πίσω της μια ιστορία. Η Ανόρθωση σημαίνει Αμμόχωστος. Το να κτίσεις ένα νέο γήπεδο σημαίνει ότι ξεχνάς το κεφάλαιο Αμμόχωστος. Γι’ αυτό λέω ότι ήταν βιαστική. Ελπίζουμε να γίνει κάτι με το Κυπριακό και να μπορέσουμε να κάνουμε αυτό το γήπεδο στην Αμμόχωστο. Είμαστε έτοιμοι να το κάνουμε όποτε χρειαστεί. Δεν μπορούμε όμως να σκεφτόμαστε τώρα αυτό το πράγμα. Είναι σαν να σηκώνουμε τα χέρια στην εισβολή».\nΚαταλήγοντας, ο Σάββας Κάκος σημείωσε: «Θέλουμε να βελτιώσουμε πολλά πράγματα στο γήπεδο. Έχουμε κάποια πλάνα τα οποία θα βελτιώσουν και τις ανέσεις του κόσμου στο γήπεδο. Ταυτόχρονα, ένα μεγάλο όραμα είναι να δημιουργήσουμε εκεί και το μουσείο της Ανόρθωσης Αμμοχώστου. Πλησιάζουν και τα 100ντάχρονα».\nΜε απουσίες η «κυρία»\nΜε το μυαλό… στην πρόκριση στους «8» του κυπέλλου και με την έγνοια στους τραυματίες, βρίσκεται η ποδοσφαιρική Ανόρθωση, μια μέρα πριν από την επαναληπτική της αναμέτρηση με τον Απόλλωνα. Το θετικό είναι πως χθες, οι Λαμπάν και Νικολάου προπονήθηκαν κανονικά, άρα… μπαίνουν στην αποστολή του Τσιρείου.\nΌσον αφορά τους άλλους προερχόμενους από τραυματισμό «κυανόλευκους», οι Σάβιο και Λάμπρου γυμνάστηκαν ατομικά, ενώ ο Μπεκιάι ανακτά συνεχώς το χαμένο έδαφος. Επίσης, ο Οτσόκολιτς ξεκίνησε από χθες και θα συνεχίσει μέχρι αύριο πρωινές ατομικές προπονήσεις, ενώ σε κανονικούς ρυθμούς επανήλθε ο Θεοδότου.\nΩστόσο, η επίσημη ενημέρωση έβγαλε και μια δυσάρεστη είδηση: «Πρόβλημα προέκυψε με τον Ντομπρασίνοβιτς, ο οποίος έχει αιμάτωμα στο γαστροκνήμιο. Υποβλήθηκε σε υπερηχογράφημα, το οποίο δεν έδειξε ρήξη του μυ. Υποβάλλεται σε εντατικές φυσιοθεραπείες και κρίνεται αμφίβολος».\nΣημειώστε ακόμα, πως έπιασε δουλειά με το φοίνικα στο στήθος και ο Τόφας, ο οποίος ανακοινώθηκε και τυπικά ως το τέταρτο χειμερινό απόκτημα (με υποσχετική).


Σύντομη ματιά στο εσωτερικό της επόμενης S-Class | Cyprus Times\n5 Απριλίου, 2020 Κυριακή 03:18:28\nΣύντομη ματιά στο εσωτερικό της επόμενης S-Class\nΑκόμη και αν δεν είστε οπαδός της Mercedes-Benz, η S-Class αξίζει τον σεβασμό σας καθώς κάθε γενιά είναι μια σωστή τεχνολογική επιτομή. Από την κυκλοφορία του W116 το 1972 ως το πρώτο μοντέλο που ονομάστηκε S-Class, το πολυτελές sedan οδηγεί τις εξελίξεις όσον αφορά τον εξοπλισμό, εισάγοντας νέες τεχνολογίες που τελικά προσφέρθηκαν και στα μικρότερα μοντέλα.\nΑυτός είναι ο ρόλος ενός ναυαρχικού μοντέλου όπως η S-Class, να καταφέρει να ανταποκριθεί στο ύψος των περιστάσεων που ορίζει το βαρύ όνομά της. Το μοντέλο της έκτης γενιάς (W222) παρουσιάστηκε πριν από περισσότερα από πέντε χρόνια και ανανεώθηκε το 2017. Η εξέλιξη δεν σταματά ποτέ στη Mercedes-Benz, ξεκίνησαν ήδη οι εργασίες για ένα διάδοχο που πιθανόν να φτάσει στην επιφάνεια το 2020. Φαίνεται ότι τα πρωτότυπα δοκιμάζονται ήδη με πολλά από τα πάνελ αμαξώματος έτοιμα για παραγωγή, αλλά αυτή η τελευταία παρτίδα κατασκοπευτικών φωτογραφιών που αποκαλύπτουν ότι η καμπίνα έχει διαφοροποιηθεί αισθητά σε αυτή την επερχόμενη γενιά.\nΠαρόλο που δεν υπάρχουν πολλά που μπορείτε να δείτε λόγω της αφθονίας του καμουφλάζ, προκαλεί ενδιαφέρον έστω και μια πρόχειρη ματιά στη μελλοντική S-Class. Υπάρχει μια τεράστια ψηφιακή οθόνη ψηφιακού στην πλευρά του οδηγού, η οποία με ένα περίεργο τρόπο δεν συνδέεται με την οθόνη ψυχαγωγίας στην κεντρική κονσόλα. Οι αεραγωγοί στη μέση τοποθετούνται ψηλά στο ταμπλό, αλλά έχουμε την αίσθηση ότι η διάταξη θα αλλάξει στην έκδοση παραγωγής.\nΗ Mercedes έχει ήδη προτείνει η διαμόρφωση του πίνακα οργάνων της επόμενης S-Class να έχει μερικά κοινά με αυτά του Concept Maybach Ultimate Luxury. Αυτό σημαίνει ότι πιθανότατα θα υπάρχει ένα ευρύ ζεύγος οθονών σε ένα ενοποιημένο σύμπλεγμα, καθώς οι δύο οθόνες αναμένεται να μοιράζονται το ίδιο υπόβαθρο. Μια παρόμοια προσέγγιση έχει ήδη εφαρμοστεί στη νέα A-Class και θα εμφανιστεί και στην επερχόμενη GLE.\nΜε την επίσημη αποκάλυψη να απέχει τουλάχιστον δύο χρόνια από σήμερα, πολύ λίγα είναι γνωστά για τη νέα S-Class. Η εταιρεία έχει ανακοινώσει ότι ενώ δεν θα υπάρχει μια ηλεκτρική S-Class, θα υπάρξει τελικά ένα μεγάλο EV sedan παρόμοιο σε φιλοσοφία. Ένα προηγμένο αυτόνομο σύστημα οδήγησης είναι δεδομένο, όπως και οι πιο αποδοτικοί κινητήρες συμπεριλαμβανομένης της plug-in υβριδικής έκδοσης. Η νέα S-Class θα φτάσει στις Ηνωμένες Πολιτείες το 2021, μεταξύ άλλων και με μακρύ μεταξόνιο. Να περιμένετε επίσης μια νέα S63, ενώ μια έκδοση που τροφοδοτείται με κινητήρα V12 θα αποτελέσει αποκλειστικό προνόμιο της Maybach, όπως υπαινίχθηκε το αφεντικό της AMG.


Τι αποκαλύπτει η νέα έρευνα για τον κορωνοϊό - Πόσο μπορεί να επιβιώσει στο ανθρώπινο δέρμα - Ειδήσεις - Athens magazine\nΤι αποκαλύπτει η νέα έρευνα για τον κορωνοϊό - Πόσο μπορεί να επιβιώσει στο ανθρώπινο δέρμα\nΔείτε τι είπαν οι ερευνητές του Πανεπιστημίου Ιατρικής του Κιότο\nΤουλάχιστον εννέα ώρες μπορεί να επιβιώσει στο ανθρώπινο δέρμα ο νέος κορωνοϊός SARS-CoV-2 που προκαλεί τη νόσο Covid-19 πολύ περισσότερο χρόνο από τον ιό της γρίπης, δείχνει μια νέα ιαπωνική επιστημονική έρευνα. Η έρευνα επιβεβαιώνει πάντως ότι και οι δύο ιοί αδρανοποιούνται γρήγορα και αποτελεσματικά με το πλύσιμο και την απολύμανση των χεριών.\nΟι ερευνητές του Πανεπιστημίου Ιατρικής του Κιότο, οι οποίοι έκαναν τη σχετική δημοσίευση στο ιατρικό περιοδικό "Clinical Infectious Diseases", χρησιμοποίησαν -για λόγους βιοηθικής- δείγματα δέρματος που έλαβαν από νεκροψίες ανθρώπων που είχαν πεθάνει το πολύ πριν μια μέρα.\nΑκόμη και 24 ώρες μετά το θάνατο, σύμφωνα με τους Ιάπωνες επιστήμονες, το ανθρώπινο δέρμα μπορεί να χρησιμοποιηθεί ως μόσχευμα, πράγμα που σημαίνει ότι διατηρεί το μεγαλύτερο μέρος των λειτουργιών του. Η μελέτη βρήκε ότι ο νέος κορωνοϊός είναι πολύ πιο ανθεκτικός, καθώς επιβίωσε στο δέρμα για εννέα ώρες, έναντι μόνο 1,8 ωρών του ιού Α της γρίπης.\nΗ κατάλληλη υγιεινή των χεριών οδηγεί στην ταχεία αδρανοποίηση του SARS-CoV-2\nΌταν οι δύο ιοί αναμίχθηκαν με βλέννα, ώστε να γίνει καλύτερη απομίμηση των συνθηκών όπου βρίσκονται τα ιικά σωματίδια κατά το βήχα ή το φτάρνισμα, τότε ο ιός SARS-CoV-2 επιβίωσε ακόμη περισσότερο, περίπου 11 ώρες, έναντι μόνο 1,7 ωρών του ιού της γρίπης. Διαβάστε ακόμη στο Athensmagazine.gr για την εξέλιξη του εμβολίου κατά του κορωνοϊού και πότε θα έρθει στην Ελλάδα.\n«Η επιβίωση επί εννέα ώρες του SARS-CoV-2 στο ανθρώπινο δέρμα μπορεί να αυξήσει τον κίνδυνο μετάδοσης μέσω επαφής, σε σύγκριση με τον ιό Α της γρίπης, πράγμα που επιταχύνει την πανδημία», τόνισαν οι ερευνητές. Πάντως τόσο ο κορωνοϊός όσο και ο ιός της γρίπης στο δέρμα αδρανοποιήθηκαν τελείως μέσα σε 15 δευτερόλεπτα με τη χρήση απολυμαντικού διαλύματος με περιεκτικότητα αιθανόλης 80%.\nΝτόναλντ Τραμπ: "Δώρο Θεού που κόλλησα κορωνοϊό - Νιώθω ευλογημένος"


Νέο σατιρικό βίντεο του ZDF για τον Βαρουφάκη - Δημοκρατική της Ρόδου\nΝέο σατιρικό βίντεο του ZDF για τον Βαρουφάκη\n30 Απριλίου 2015 10:52 πμ | news room\nΝέο σατιρικό βίντεο με θέμα την Ελλάδα και πιο συγκεκριμένα τον Γιάνη Βαρουφάκη, παρουσίασε η εκπομπή Die Anstalt του κρατικού καναλιού της γερμανικής τηλεόρασης.\nΟ Μαξ Ούτχοφ καυτηρίασε σε ένα σκετς τον τρόπο με τον οποίο αντιμετωπίζουν τον Έλληνα υπουργό οικονομικών κύριο Γιάννη Βαρουφάκη, οι συνάδελφοί του υπουργοί της Ευρωζώνης αλλά και ο διεθνής τύπος.\nΟ ίδιος ο κύριος Βαρουφάκης φαίνεται οτι έχει σωστές λύσεις για τα προβλήματα της οικονομικής κρίσης στην Ελλάδα, αλλά οι Ευρωπαίοι κλείνουν τα αφτιά τους, ενώ οι Γερμανοί τον αντιμετωπίζουν σαν μικρό σκυλάκι το οποίο κι εκτελεί τις εντολές που του προστάζουν.\nΣτο βίντεο, ο παρουσιαστής της εκπομπής εμφανίζεται με ένα μαστίγιο στο χέρι εξηγώντας τους λόγους για τους οποίους οι Γερμανοί θέλουν να επιβάλλονται στους άλλους. Όπως λέει χαρακτηριστικά: «Με τον καιρό, αρχίζει να μου αρέσει η υποταγή των άλλων. Και γιατί όχι άλλωστε; Είμαι λευκός, είμαι αρρενωπός, είμαι Γερμανός. Είμαι εγώ αυτός που μπορεί να βάλει τους άλλους στη θέση τους».\nΣτη συνέχεια χτυπά δυνατά το μαστίγιό του στο πάτωμα λέγοντας: «Κάτσε Βαρουφάκη! Κάτσε! Φέρε τη λίστα των μεταρρυθμίσεων» ενώ συνεχίζει τονίζοντας πως κατά την συνάντηση των υπουργών Οικονομικών στη Ρίγα, οι συνάδερφοί του «έκλειναν τα αφτιά τους» την ώρα που ο Βαρουφάκης προσπαθούσε να τους εξηγήσει τα αίτια, τις επιπτώσεις και τις λύσεις για το πρόβληα της κρίσης. «Λάθος λίστα! Αυτή είναι η λάθος λίστα».\n«Τι έχεις εκεί; ΤΡι κρατάς στο στόμα σου; Τέρμα! Φτύσε τη Δημοκρατία! Φτύσε την! Βγάλτην από το στόμα σου! Κακιέ Βαρουφάκη!» συνεχίζει ο Μαξ Ούτχοφ.


Αεροπορικά εισιτήρια για Πάρο | φθηνές πτήσεις | airshop.gr\nΑεροπορικά εισιτήρια για Πάρος. Πτήσεις και Δρομολόγια\nΑεροπορικές εταιρείες που πραγματοποιούν πτήσεις προς Πάρος\nΑεροπορικά Εισιτήρια Ευρώπη Ελλάδα Πάρος\nΒρες φθηνά αεροπορικά εισιτήρια για Πάρο, αναζητώντας φθηνές πτήσεις με όλες τις αεροπορικές εταιρείες που πραγματοποιούν πτήσεις προς Πάρο. Οι πιο φθηνές πτήσεις για Πάρο γρήγορα και απλά στον υπολογιστή σου. Καθημερινά διαπραγματευόμαστε απευθείας, χωρίς ενδιάμεσους, χιλιάδες αεροπορικές τιμές εισιτηρίων, σε όλες τις πτήσεις, με τις ποιο αξιόπιστες αεροπορικές εταιρείες που πραγματοποιούν πτήσεις για Πάρο. Εδώ θα βρεις όλες τις low cost αεροπορικές εταιρείες που πραγματοποιούν πτήσεις για Πάρο καθώς και τα τακτικά δρομολόγια όλων των αεροπορικών εταιρειών για Πάρο με πτήσεις όλη την διάρκεια του χρόνου. Απευθείας πτήσεις για Πάρο ή πτήσεις με ενδιάμεσο σταθμό για να βρεις την καλύτερη επιλογή σε αεροπορικά εισιτήρια.\nΗ μηχανή αναζήτησης στο πάνω μέρος της σελίδας θα σε βοηθήσει να βρεις γρήγορα, φθηνά αεροπορικά εισιτήρια για Πάρο συμπληρώνοντας την πόλη αναχώρησης και τις ημερομηνίες ταξιδιού σου. Αν είσαι ευέλικτος στις ημερομηνίες ταξιδιού, χρησιμοποίησε την αναζήτηση με τιμές +/- 3 ημέρες για περισσότερες επιλογές. Εναλλακτικά ακολουθούν διάφορα στατιστικά στοιχεία και σύνδεσμοι για αεροπορικά εισιτήρια προς Πάρο. Χάρτης, διάγραμμα με διακυμάνσεις τιμών για να βρεις τον φθηνότερο μήνα για ταξίδι προς Πάρο, αεροπορικές εταιρείες που πραγματοποιούν πτήσεις για Πάρο, ο καιρός που θα συναντήσεις στον προορισμό σου και οι δημοφιλέστερες και φθηνότερες πτήσεις για Πάρο.\nΣτόχος μας να μπορείς εύκολα και απλά να βρεις τα φθηνότερα αεροπορικά εισιτήρια για Πάρο και με σιγουριά και ασφάλεια να ολοκληρώσεις την κράτησή σου. Η διαδικασία Ξεκινάει και Τελειώνει με μας!\nΠάρος: Μια λευκή πινελιά στο γαλάζιο του Αιγαίου\nΤα κυκλαδίτικα σπίτια, τα νεοκλασικά αρχοντικά, τα αρχαία μνημεία, οι μικρές εκκλησίες, τα πλακόστρωτα στενάκια και οι φιλοξενία των κατοίκων είναι μερικά πράγματα που χαρακτηρίζουν την Πάρο. Το γνωστό σε όλους μας στολίδι της Πάρου είναι η Παναγιά η Εκατονταπυλιανή με την αιγαιοπελαγίτικη αρχιτεκτονική. Σε μια από τις πιο όμορφες τοποθεσίες του νησιού με θέα προς το ανοιχτό Αιγαίο, βρίσκονται τα ερείπια του ναού, αφιερωμένος στον θεό της Ιατρικής, τον Ασκληπιό. Μπορείς επίσης να επισκεφτείς το Ασκληπείο, τον λόφο του Κάστρου στην Παροικία, την Κοιλάδα με τις Πεταλούδες, τη Μυκηναϊκή Ακρόπολη στις Κουκουναριές καθώς και μια βόλτα με καΐκι μέχρι την Αντίπαρο.\nΕπίσης μη χάσεις την ευκαιρία να κάτσεις σε ένα από τα πολλά παραλιακά ταβερνάκια να πιείς το ουζάκι σου και να γευτείς υπέροχα κυκλαδίτικα πιάτα όπως τα ρεβίθια στο φούρνο, κολόπια (πίτα με κολοκύθι ή σπανάκι), καράβολοι (σαλιγκάρια σκορδαλιά), ραφιόλια (πιτάκια με μυζήθρα) και οπωσδήποτε χταπόδι λιαστό. Αν είσαι τυχερός θα βρεις και την «Παριανή γούνα» την οποία δεν θα φορέσεις, αφού πρόκειται για ψάρι λιαστό και πασπαλισμένο με μυρωδικά και λαδόξυδο.\nΑν από την άλλη αυτό που ψάχνεις είναι η νυχτερινή διασκέδαση τότε τα μπαράκια στη Νάουσα και τη Παροικία είναι ότι πρέπει. Διαμορφωμένα έτσι ώστε να ταιριάζουν με όλα τα γούστα, από night clubs, bars, beach bars αλλά και υπέροχα piano bars.\nΑν λοιπόν νοιώθεις έτοιμος να ζήσεις την εμπειρία της κυκλαδίτικης ομορφιάς και φιλοξενίας τότε εδώ θα βρεις τις καλύτερες προσφορές για αεροπορικά εισιτήρια για Πάρο.\nΦθηνές πτήσεις προς Πάρος\nΤα αεροπορικά δρομολόγια που βρέθηκαν με τις φθηνότερες πτήσεις προς Πάρος\n19:30 Θεσσαλονίκη [SKG]\n09:00 Πάρος [PAS]\n10:30 Ηράκλειο [HER]\n14:50 Πάρος [PAS]\n14:10 Αθήνα [ATH]\n08:50 Αλεξανδρούπολη [AXD]\n1 Στάση 8h 50mins\n17:40 Πάρος [PAS]\nΔημοφιλείς προορισμοί προς Πάρος\nΟι πόλεις από τις οποίες αναζητούν περισσότερο πτήσεις προς Πάρος\nΠάρος από Αθήνα\nΠάρος από Θεσσαλονίκη\nΠάρος από Αλεξανδρούπολη\nΠάρος από Ηράκλειο\nΠάρος από Ιωάννινα\nΠάρος από Πάρος\nΠάρος από Κοζάνη\nΠάρος από Ρόδος\nΠάρος από Σάμος\nΠάρος από Χανιά\nΠάρος από Λάρνακα\nΠάρος από Πάφος\nΠάρος από Selawik\nΠάρος από Σόφια\nΠάρος από Ντίσελντορφ\nΠάρος από Στουτγκάρδη\nΠάρος από Τελ Αβίβ\nΠάρος από Plovdiv\nΠάρος από Παρίσι\nΠάρος από Φρανκφούρτη\nΔημοφιλείς προορισμοί από Πάρος\nΜήπως ψάχνεις πτήσεις από Πάρος\nΠάρος προς Ηράκλειο\nΠάρος προς Πάρος\nΠάρος προς Κοζάνη\nΠάρος προς Κεφαλλονιά\nΠάρος προς Σάμος\nΠάρος προς Σύρος\nΠάρος προς Μύκονος\nΠάρος προς Τίρανα\nΠάρος προς Ρώμη\nΠάρος προς Βενετία\nΠάρος προς Αμστερνταμ\nΠάρος προς Νέα Υόρκη\nΠάρος προς Βερόνα\nΠάρος προς Μπολόνια\nΠάρος προς Φλωρεντία\nΠρόγνωση καιρού για Πάρος


Νέα Μάδυτος: Αποκριάτικη Κυριακή και Κούλουμα την Καθαρά Δευτέρα στην πλατεία! - Strymonikos Today\nΗ Νέα Μάδυτος θα χαρίσει και φέτος στιγμές άφθονου κεφιού και διασκέδασης και θα σας περιμένει στο Αποκριάτικο Πάρτυ που διοργανώνουν ο Σύλλογος Γονέων Γυμνασίου - Λυκείου και ο Αθλητικός Σύλλογος Ελλήσποντος, στην πλατεία του χωριού την Κυριακή 18 Φεβρουαρίου με πολύ κέφι.\nΤην καθαρά Δευτέρα 19 Φεβρουαρίου η Δημοτική κοινότητα Νέας Μαδύτου προσφέρει παραδοσιακή φασολάδα, το παραδοσιακό Μαδυτιανό κλικ΄ και άλλα νηστίσιμα σαρακοστιανά εδέσματα με λαγάνες στην πλατεία του χωριού.\nΝΕΑΣ ΜΑΔΥΤΟΣ ΑΠΟΚΡΙΕΣ 2018\nΈνα μικρό δείγμα φωτογραφικών στιγμών από παλιότερες καρναβαλικές διοργανώσεις στη Νέα Μάδυτο μπορεί ίσως να δώσει κάποια εικόνα του τι πρόκειται να ζήσει ο κάθε φίλος που θα επισκεφτεί το χωριό το διήμερος στις 18 και 19 Φεβρουαρίου!\nΦέτος ειδικά που η προσπάθεια των τοπικών συλλόγων εμπλουτίζεται και με την συμμετοχή πολλών μικρών και μεγάλων μασκαράδων η διάθεση και το κέφι αναμένεται να απογειωθεί...!!!\nΚΑΛΗ ΔΙΑΣΚΕΔΑΣΗ ΣΤΟΥΣ ΜΑΔΥΤΙΟΥΣ ΚΑΙ ΤΟΥΣ ΕΠΙΣΚΕΠΤΕΣ ΤΟΥΣ !!!\nΠερισσότερα σε αυτή την κατηγορία: « Παραδοσιακά Κούλουμα στα Νέα Βρασνά την Καθαρά Δευτέρα στην πλατεία!\tΠαρθενώνας της Μακεδονίας: Ανοίγει για το κοινό τον Μάιο το ανάκτορο των Αιγών »


Πρώτη καταχώρηση: Πέμπτη, 11 Οκτωβρίου 2018, 12:37\nΣύμφωνα με μια νέα μελέτη από το Πανεπιστήμιο της Indiana, τόσο οι άνδρες όσο και οι γυναίκες φαίνεται να επιθυμούν περισσότερο το αγκάλιασμα και το φιλί σε σύγκριση με πιο ιδιαίτερες και προκλητικές σεξουαλικές συμπεριφορές. Το εύρημα αυτό έρχεται σε αντίθεση με την επικρατούσα πεποίθηση που θέλει τις σεξουαλικές φαντασιώσεις να έχουν έναν πιο εκκεντρικό χαρακτήρα.\nΠρόκειται, λοιπόν, για μια μελέτη που καταρρίπτει τον μύθο της σεξουαλικής φαντασίωσης που περιλαμβάνει οπωσδήποτε τη δοκιμή νέων και τολμηρών σεξουαλικών πρακτικών και αναδεικνύει ότι τελικά αυτό που θέλουν άνδρες και γυναίκες από τη σεξουαλική πράξη είναι το στέρεο συναίσθημα, η εγγύτητα και η σεξουαλική οικειότητα.\nΠαράλληλα, το 80% των συμμετεχόντων δήλωσε ότι αυνανίζεται συχνά και κάνει στοματικό και κολπικό σεξ, ενώ το 43% των ανδρών και το 37% των γυναικών δήλωσαν ότι κάνουν πρωκτικό σεξ. Άλλες συχνά αναφερόμενες σεξουαλικές συμπεριφορές ήταν η ανταλλαγή γυμνών φωτογραφιών και η επιλογή ελκυστικών εσωρούχων.\nΕιδικότερα, οι ερευνητές ρώτησαν τους 2.000 συμμετέχοντες από μια λίστα 50 σεξουαλικών συμπεριφορών ποιες προτιμούσαν, καθώς και ποιες από αυτές είχαν πρόσφατα υιοθετήσει.\nΤα ευρήματα αυτά αναδεικνύουν την ανάγκη οι δύο σύντροφοι να συζητούν ανοιχτά για τις σεξουαλικές τους επιθυμίες και τα ενδιαφέροντά τους. Μαζί, λοιπόν, μπορούν να βρουν τρόπους να ενισχύσουν τόσο το ρομαντικό όσο και το σεξουαλικό στοιχείο της σχέσης και να αντλήσουν μεγαλύτερη ικανοποίηση και χαρά από αυτή.\nΤελευταία ενημέρωση: Πέμπτη, 11 Οκτωβρίου 2018, 14:56


be mysterious as a cat..: Όμορφη βραδιά απόψε..\nΆκου, πως τραγουδάει το τριζόνι! Σε λίγο θα βγεί ο Αυγερινός. Σε λίγο θα ξημερώσει. Κοίτα που ξεχάστηκε μια ξελογιασμένη καρδερίνα. Και ξαγρυπνά. Κοιτάζει το φεγγάρι. Και ονειρεύεται..\nΣε λίγο θα ξημερώσει. Κοίτα που ξεχάστηκαν κάποιοι ξελογιασμένοι άνθρωποι. Και ξαγρυπνούν. Κοιτάζουν το φεγγάρι. Κι ονειρεύονται... Ονειρεύονται και ελπίζουν...\nΌμορφη βραδιά απόψε. Μύρισε έρωτα η νύχτα. Και άλλαξε το χρώμα του ουρανού. Ίδιο και απαράλλακτο πλέον με τον έρωτα. Γιατί ο έρωτας έχει το χρώμα του φεγγαριού όταν είναι πανσέληνος.\nΚαι αν περπατάμε μες τη νύχτα μόνοι μας, είναι που τα όνειρά μας έχουν σκορπίσει στον ουρανό και έχουν βάψει το χρώμα του δειλινού. Μην βιάζεσαι να σκορπίσεις και τα τελευταία μας κομμάτια στο βραδινό αεράκι. Θα βάψεις τη νύχτα μενεξεδί, όμοια με τη μοναξιά μας και δεν πρέπει.\nΕίναι νωρίς ακόμη αγάπη μου. Περίμενε να σε χορτάσω για ένα τελευταίο φεγγάρι και μετά φύγε και άσε μου τα αστέρια. Όμως τι να τα κάνω τα άστρα, αφού εσύ θα είσαι μακριά;\nΣτην επόμενη πανσέληνο θα θυμάμαι όσα μου χάρισες απόψε, και θα αναπολώ το μακάβριο αντίο σου. Δέξου το τελευταίο μου φιλί απόψε. Έχε γεια όνειρο απατηλό.\nΚ. † 3 Ιουλίου 2012 - 9:19 π.μ.\nΧριστινάκι μου,σε βρίσκω ερωτευμένο; ;)\nχριστίνα.. 3 Ιουλίου 2012 - 2:09 μ.μ.\nΜα γιατί μου το λέτε όλοι αυτό; :Ρ\nΜακάρι Κατερίνα μου αλλά υποθέτω πως γράφω όλα όσα δεν μπορώ να νιώσω, γιατί η αλήθεια είναι πως έχω πολύ καιρό να νιώσω ειλικρινά ερωτευμένη..\nΕλπίζουμε παρόλα αυτά! :Ρ\nΑπόλαυσε την πανσέληνο σήμερα!\nχαμένη σε ένα ατέρμονο όνειρο 3 Ιουλίου 2012 - 2:46 μ.μ.\n"Κοίτα που ξεχάστηκαν κάποιοι ξελογιασμένοι άνθρωποι. Και ξαγρυπνούν. Κοιτάζουν το φεγγάρι. Κι ονειρεύονται... Ονειρεύονται και ελπίζουν..."\nλες να έρθει ο πρίγκιπας απόψε να κοιτάξουμε το φεγγάρι μαζί;\nμακάρι,μακάρι..πόσο θα ήθελα να ξαγρυπνήσουμε μαζί απόψε..\nαλλά κάτι μου λέει πως εκείνος θα είναι μακριά,ξανά.\nπάλι δεν θα "μπορεί".θα είναι απασχολημένος.\nγιατί εγώ άφηνα τα πάντα για να είμαι μαζί του\nαφού εκείνος δεν [θα] το έκανε ποτέ;\nυπέροχη ανάρτηση χριστίνα μου♥\nπάλι καλά που υπάρχεις κι εσύ και με κάνεις να ονειρεύομαι\nπού και πού.\nχριστίνα.. 3 Ιουλίου 2012 - 3:25 μ.μ.\nΕυχαριστώ πολύ γλυκούλα! (:\nΌλοι έναν πρίγκιπα περιμένουμε...που ποτέ δεν έρχεται...\nΈλα ντε; Έλα ντε; Πώς να σου απαντήσω όταν δεν έχω βρει τις ανάλογες απαντήσεις και για εμένα την ίδια;\nΣε φιλώ! Απόλαυσε και εσύ τη σημερινή πανσέληνο!\nLevina 3 Ιουλίου 2012 - 9:30 μ.μ.\nΌταν τις γλυκιές βραδιές έξω στα σκαλιά κάθομαι\nκι ακούω τα τριζόνια , μυρίζουν γύρω μου τα λουλούδια\nστο νυχτερινό αεράκι, δεν σκέφτομαι πρίγκηπες, ούτε\nμε νοιάζει αν είμαι ερωτευμένη, γελάω με την ομορφιά\nπου υπάρχει γύρω μου, με όσα με κάνουν ευτυχισμένη\nκι η καρδιά μου γεμάτη είναι...\nΑπόλαυσε την ζωή Χριστινάκι μου\nαν είναι να έρθει κάτι αυτό θα γίνει και χωρίς να\nτο πιέζει κανείς.\nχριστίνα.. 3 Ιουλίου 2012 - 9:54 μ.μ.\nΝαι Λεβινάκι μου! Και εγώ αυτό πιστεύω!\nΓι'αυτό, για την ώρα απολαμβάνω την πανσέληνο! (: